Društvo Autor:Tanja Milovanović21. okt. 202017:42 > 17:53\n„Reagujemo tako na osnovu toga što Junajted grupa tvrdi da ima tu presudu, a ne dozvoljava da je javnost vidi, bez objašnjenja zašto to čini. O ovom „građanskom sporu“ izvestili su mediji u vlasništvu Junajted grupe kao da su imali uvid u presudu, a nisu. To je suprotno osnovnim pravilima novinarstva. Argument suda da bi objavljivanjem presude bili ugroženi lični podaci strana u postupku ne stoji, jer takvi podaci mogu biti zaštićeni i posao je suda da ih zaštiti ali ne tako da odbije uvid u celu presudu. Nas ne zanimaju lični podaci Dragana Šolaka i drugih u sporu, već presuda o kojoj su mediji u vlasništvu Junajted grupe izvestili, a da je nisu videli“, navodi Vladimir Radomirović, predsednik UNS.\nRadomirović se , znači, poziva na „osnovna pravila novinarstva“, ali nema nijednu kritičku reč za medije koji non stop kleveću i dezinformišu javnost već duži niz godina.\nIako je jasno da sve strane u postupku, u ovom slučaju oštećeni Dragan Šolak, kao i tuženi mediji, dobijaju presudu, postavlja se pitanje zašto UNS nije kontaktirao „Informer“, „Studio B“ i „Pink“ i od njih zatražio na uvid presudu i time, pre iznošenja stavova, proverio sve činjenice.\n„Ako ste pročitali naš tekst, onda znate da je UNS stupio u kontakt sa dve tužene strane, dok treća nije odgovarala na pozive. Dve koje su odgovorile, rekle su da nisu bile obaveštene o suđenju, dok sa trećom nismo imali nikakav kontakt. Ni za jednu stranu ništa nismo tvrdili niti zauzimali stavove već smo samo preneli ono što smo uspeli da saznamo, kako od njih, tako i od Junajted grupe. Junajted grupa je jedina koja, uz sud u Cirihu, tvrdi da ima presudu ali iz nekog razloga onemogućava da je javnost vidi. O razlozima zbog kojih Junajted grupa ne dozvoljava uvid u presudu za koju tvrdi da je u njenu korist, u tekstu nismo spekulisali“, navodi Radomirović.\nJunajted grupa je već istakla da je jedan od tuženih medija angažovao advokata u pomenutom sporu, pa se isključuje mogućnost da nisu znali za pomenuto suđenje, a kako se, između ostalog, navodi u tekstu UNS. Ipak, na ovu konstataciju portala Nova.rs iz novinarskog udruženja ističu da „ne može ništa da se tvrdi dok se ne vidi presuda“.\n„Nijednom rečju u tekstu UNS nije zauzeo stranu ni Junajted grupe, ni tuženih, niti je naš posao da zauzimamo stranu. Posao UNS-a je da tačno izvesti o medijski relevantnim događajima koji su samim tim od značaja i za javnost u Srbiji. Od Junajted grupe smo tražili presudu, a ona je odbila da nam je dostavi. Pitanje je zašto Junajted grupa ne dozvoljava javnosti da ima uvid u presudu“, kaže Radomirović.\n„UNS štiti novinare i medijske radnike od pritisaka, napada i drugih okolnosti koje ih sprečavaju da svoj posao obavljaju u punom kapacitetu, slobodno i profesionalno. Dragan Šolak nije ni jedno od ta dva, naprotiv, on je vlasnik medija i po Kodeksu novinara, urednici ne smeju da dozvole da se on meša u uređivačku politiku medija. Naročito ne bi smeo da zloupotrebljava medij za svoju ličnu dobit i promociju, na primer tražeći od vas da postavljate ovakvo pitanje. Nije posao UNS-a da brani interese vlasnika medija a nije ni vaš. Podsećam vas da je Udruženje novinara Srbije jedan od osnivača Saveta za štampu, kome se Dragan Šolak, kao i svi građani ove zemlje, može obratiti ako smatra da je neki medij prekršio etičke norme“, navodi Radomirović.\nDragan Šolakjunajted grupapresudatablodiuns


16-10-2019 15:39 Ratni izveštaji Sirija / Irak Izdvojeno Svet Planeta Video\nDok turske snage nastavljaju ofanzivu istočno od reke Eufrat, Ankara je sada kao cilj postavila osvajanje Manbidža, strateškog grada s arapskom većinom, koji je pod kontrolom Sirijskih demokratskih snaga - SDF od 2016. godine.\nManbidž (Foto: Jutjub)\nVojnici sirijske Vlade mobilizovani su blizu Manbidža, nakon što je SDF u poslednji momenat, posredstvom Moskve, postigao dogovor s Damaskom da se odbrani od turske operacije.\nU utorak je mala jedinica sirijskih vojnika ušla u Manbidž, prvi put od 2012. godine, dok snimci na društvenim mrežama prikazuju naoružanog vojnika lojalnog Vladi kako podiže sirijsku zastavu na zgradu u centru grada.\nTeške borbe nastavljaju se osmi dan turske operacije protiv kurdskih boraca na severoistoku Sirije.\nTurski predsednik Redžep Tajip Erdogan rekao je da je cilj vojne akcije da se uklone kurdske snage iz graničnog područja i formira "sigurna zona", gde bi se vratili milioni sirijskih izbeglica.\nNaglasio je da će se operacija završiti kada Ankara napravi ovu "sigurnu zonu" od sirijskog Manbidža do granice sa Irakom.\n"Kada se očisti zona od Manbidža do Iraka, koja obuhvata 350 kilometara, kada budemo mogli uspostaviti sigurnu zonu, operacija će završiti. Ali do tog momenta, nijedna sila nas ne može zaustaviti."\nTurski ministar spoljnjih poslova Mevlut Čavošoglu rekao je da će Ankara odgovoriti na američke sankcije zbog vojne operacije u Siriji, dodavši da su sve pretnje i sankcije protiv Turske neprihvatljive, prenosi Rojters.\nGovoreći u parlamentu, Čaovošoglu je rekao da Turska očekuje da se američki Kongres odrekne svog "štetnog pristupa" te da su veze Ankare i Vašingtona na kritičnoj tački.\nDodao je i da će ove poruke preneti američkom potpredsedniku Majku Pensu kada dođe u Ankaru.\n'Nećemo proglasiti primirje'\nErdogan je ranije poručio predsedniku Sjedinjenih Američkih Država Donaldu Trampu kako Turska nikad neće proglasiti prekid vatre na severoistoku Sirije, objavila je turska televizija NTV.\nRazgovarao je s novinarima po povratku iz azerbejdžanske prestolnice Bakua te naveo kako se nastavljaju razgovori s Vašingtonom i Moskvom oko sirijskih gradova Kobane i Manbidž.\nDodao je kako "nije negativno" da sirijska vojska uđe u Manbidž sve dok nema kurdskih boraca u tom području.\nPredsednik Turske je, takođe, istakao kako je poručio američkom kolegi da Ankara "neće pregovarati s terorističkom organizacijom" te kako je to bio odgovor na Trampovu ponudu posredovanja.\n"Oni [SAD] nam kažu da proglasimo primirje. Mi nikad ne možemo proglasiti primirje dok Turska nije proterala terorističku organizaciju sa svoje granice. Oni na nas vrše pritisak da prekinemo operaciju. Mi imamo jasan cilj, ne brinu nas sankcije", istakao je Erdogan po povratku iz Azerbejdžana.\nPošto je Damask uspostavio punu kontrolu nad kurdskim gradom Manbidžom u kome su se razmestile jedinice lojalne Bašaru al Asadu u sam grad juče tokom popodneva ušli su i Rusi. Pročitajte OVDE sve detalje.


Košarkašice šampiona Srbije i regionalne lige Partizana Tamara Radočaj i Nevena Jovanović od sledeće sezone igraće u Italiji, odnosno Mađarskoj.\nKošarkašice osvojile titulu u sezoni bez poraza\nKošarkašice Partizana osvojile su titulu šampiona Srbije, pošto su danas pobedili ekipu Radivoja Koraća i u trećoj utakmici finalne serije.\nKošarkašice Partizana na korak od titule\nKošarkašice Partizana pobedile su sinoć ekipu Radivoj Korać sa 58:48 (15:9, 14:11, 17:12, 12:16), u drugoj utakmici finalne serije prvenstva Srbije.\nKošarkašice Partizana povele u finalnoj seriji\nKošarkašice Partizana su u prvom meču finalne serije savladale Radivoj Korać 93:61 (28:19, 25:16, 19:14, 21:12) i povele sa 1:0 u seriji koja se igra do tri pobede.\nKošarkašice Partizana i Radivoja Koraća u finalu plej-ofa\nKošarkašice Partizana plasirale su se u finale prvenstva Srbije, pošto su sa 2:0 u polufinalnoj seriji slavile protiv Crvene zvezde, dok je ekipa Radivoja Koraća istim rezultatom eliminisala...\nKošarkašice Partizana ubedljive protiv Zvezde\nMaljković: Želimo da odbranimo šampionsku titulu\nKošarkašice Partizana ponovo potukle Šabac\nKošarkašice Partizana Galenike plasirale su se u polufinale plej-ofa ženske košarkaške lige Srbije, pošto su i u drugom meču ubedljivo pobedile Šabac sa 70:37.\nKošarkašice Partizana pobedile Šabac sa 45 razlike\nKošarkašice Partizana savladale su Šabac sa 92:47 (24:17, 19:8, 22:11, 27:11) u prvoj utakmici četvrtfinala ‘plej-ofa’ Prvenstva Srbije.\nMaljković: Sezona je neuspešna, ako ne odbranimo titulu\nTrener košarkašica Partizana Marina Maljković rekla je danas da će i pored dva osvojena trofeja sezonu smatrati neuspešnom, ako njena ekipa ne odbrani šampionsku titulu u domaćem prvenstvu.\nKošarkašice Partizana osvojile su Međunarodnu žensku regionalnu košarkašku ligu (MŽRKL), one su u finalu ubedljivo savladale ekipu Radivoja Koraća rezultatom 70:45.


Srbija poslala pomoć Italiji! "Pobedićemo zajedno, i hrabro Italijo, Srbija je uz vas" - Naši u svetu\nObjavljeno 25/04/20 u 13:30\nNa otpremanju medicinske opreme neophodne za borbu protiv zarazne bolesti kovid-19, koju Srbija donira Italiji, Vučić se zahvalio predsedniku, premijeru Italije, kao i italijanskom narodu što su uvek bili podrška našoj zemlji.\nPodsetio je da je Srbija, prvu pomoć, kada se suočila sa poplavama 2014. dobila upravo od Italije.\n„Italija nam je uvek pružala neskrivenu podršku na našem evropskom putu“, dodao je on podsetivši na italijanske investicije i kompanije koje hrane brojne porodice u Srbiji, te i činjenicu da veliki broj naših ljudi radi na severu Italije.\nVučić je naglasio da pomoć Srbije nije mala, da se radi o robi koju smo kupili novcem građana Srbije platili, a dajemo je italijanskoj braći i sestrama kojima je potrebnija nego nama u ovom trenutku.\nDržava je, prema njegovim rečima, svoju zemlju obezbedila, magacine i bolnice snabdela.\nU donaciji, kako je preneo nalazi se po dva miliona hiruških i epidemioloških maski, 100. 000 skafandera, milion rukavica.\n„Kao što sam napisao na kutiji, ”pobedićemo zajedno, i hrabro Italijo, Srbija je uz vas“, podvukao je on.\nSa aerodroma Nikola Tesla u Beogradu danas oko 13.00 sati u Rim je odleteo prvi od četiri aviona sa paketima medicinske opreme za borbu protiv zarazne bolesti Kovid 19 u Rim, koju građanima Italije donira Republika Srbija, a otpremanju pomoći prisustvuju predsednik Srbije Aleksandar Vučić i ambasador Italije Karlo Lo Kašo.\nMedicinska oprema biće otpremljena danas sa četiri aviona Er Srbije, sutra će poleteti još dva, a u ponedeljak još dva – ukupno osam aviona sa pomoći koju Srbija donira Italiji.\nOtpremanju medicinske opreme prisustvuje i ministar za evropske integracije Jadranka Joksimović, koja će i otputovati u Rim i uručiti donaciju ministru inostranih poslova Italije Luiđiju Di Maju.\nPredsednik Vučić istakao je da je Italija u prethodnim godinama mnogo učinila za Srbiju, posebno za vreme poplava 2014. godine.\nPodsetio je da italijanske kompanije u Srbiji zapošljavaju oko 10.000 ljudi, od kojih žive naše porodice.\n“Italija je današ u užasno teškoj situaciji. Prvi su bili pogođeni, mi smo se snašli, kupili mnogo opreme. Danas mislimo da imamo dovoljno za sopstvene protebe i za ono što nam nije u kratkom peridu neophodno dajemo italijanskim prijateljima, znajući da će umeti to da cene i biće nam podrška i ubuduće”, rekao je Vučić.\nOn je zahvalio o posadi Er Srbije, što se, kaže, nisu sakrili i sklonili, iako je kopmanija pretrpela gubitke, zbog humanitarnih letova i ukidanja komercijalnih letova.\n“Vaša budućnost je zagarantovana, i plate i posao. Država će još više ulagati u Er Srbiju, jer nema tehničkih smetnji. Uradićemo sve da budete ponosna krila Srbije, kao i do sada”, rekao je Vučić.\nLo Kašo:Hvala od srca na podršci i velikodušnoj donaciji\nSa aerodroma Nikola Tesla otpremljen je medicinska oprema, što je donacija Srbije Italije, danas sa četiri aviona, dok će sutra ići još četiri, a Lo Kašo je prilikom otpremanja na aerodromu, gde je prisustvovao sa predsednikom Srbije Aleksandrom Vučićem, preneo svim građanima Srbije pozdrave italijanskog predsednika Sergia Matarele.\n“Prenosim pozdrave i zahvalnost predsednika Matarele, hvala od srca na vašim toplim rečima i velikodušnoj donaciji koja potvrđuje prijateljstvo naše dve zemlje i dva naroda”, kazao je Lo Kašo obraćajući se na srpskom jeziku.\nPrema njegovim rečima, u Italiji je situacija malo bolja, ali moraju još da se bore.\n“Potreban nam je svaki vid pomoći i zbog toga će nam vaša velikodušna donacija biti od velike koristi, posebno za one koji su na prvim linijama i spašavaju živote”, kazao je Lo Kašo.\nDodao je da poslednjih nedelja on lično, ali i Ambasada Italije u Beogradu, primila veliki broj poruka solidarnosti od mnogih građana Srbije i zahvalio je na tome.\nZahvalio je i predsedniku Vučiću i na pomoći koja je spremljena za Italiju, ali i na današnjem prisustvu predsednika na aerodromu navodeći da to mnogo znači i njemu i Italiji.\nOtpremanju donacije Srbije Italiji u vidu medicinske opreme prisustvovala je i ministar za evropske integracije Jadranka Joksimović koja će otputovati u Rim i uručiti donaciju italijanskom ministru inostranih poslova.\nNakon obraćanja predsednika i ambasadora posada Air Serbie pripremila je iznenađenje za sve na aerodromu tako što se pozdravila pred poletanje pesmom “La gente će mon molla siamo noi” (Mi smo ljudi koji ne odustaju) koju u Italiji pevaju poslednjih nedelja u znak podrške.\nAleksandar VučićItalijaPomoćPredsednik SrbijeSrbija\nMladi programer spaja srpske domaćine i turiste: Nikola je odrastao u Velikoj Plani,…


Jedan od niza pokušaja Srba da stvore nekakav paradržavni entitet u zaštiti srpskog naroda od turskih osvajanja i austro-mađarskih imperijalnih težnji je bilo i Sremsko vojvodstvo Radoslava Čelnika.\nVeoma mali broj ljudi je uopšte čulo za ovu epizodu srpske istorije, a još manji deo zna bilo kakve podatke o tome.\nSremsko vojvodstvo je trajalo samo tri godine 1527-1530, a prestonica mu je najpre bila u utvrđenom gradu Slankamenu. Na njenom čelu se nalazio bivši vrhovni komandant srpske vojske samoproglašenog cara Jovana Nenada, Radoslav Čelnik.\nKao što znate, samoproglašeni car Jovan Nenad, koji se pojavio niotkuda, podigao je i obnovio ogromnu srpsku narodnu vojsku na prostoru severno od Save i Dunava. Pune dve godine 1526-1527, on je uspešno odolevao turskim i mađarskim napadima, stvorivši Srpsko Carstvo sa prestonicom u Subotici.\nKada je na prevarni način ubijen car Jovan Nenad 1527. godine, deo njegove vojske prelazi Dunav iz Bačke u turski Srem pod komandom srpskog velikaša Radoslava Čelnika.\nČelnik je sa Turcima sklopio savez i dobio teritoriju koju vidite na slici, sa gradom Slankamenom. On je vladao Sremom kao turski vazal i uzeo je za sebe titulu sremskog vojvode, istovremeno održavajući tajne veze sa Habsburškom monarhijom. Vojvoda Čelnik je na taj način pokušavao da balansira između dve sile i pokuša u takvom odnosu da izvuče trun slobode za svoj srpski narod.\nKada je turska vojska sa Sulejmanom Veličanstvenim prolazila kroz Srem na putu za Beč, Radoslav Čelnik se povukao na habsburšku teritoriju. Kasnije se vraća u Srem, ali njegova se vlast više nije protezala nad celim Sremom, dok mu se prestonica više nije nalazila u Slankamenu, nego u gradu Nebojcu, na reci Vuci u blizini srpskog Vukovara.\nGodine 1530. Čelnik je sklopio sporazum sa Habsburzima, prešavši iz Srema na habsburšku teritoriju i stupivši u habsburšku službu. Na taj način se završio pokušaj stvaranja srpske teritorijalne jedinice jer Čelnik nikada ponovo nije dobio priliku da od Habzburga iskamči delić srpske slobode na teritoriji koju su Turci osvojili.\nPrevious Previous post: Istorijski nazivi naših pojedinih regiona\nNext Next post: Najmlađi borac Trebinjske brigade – Aleksandar Masleša


Američka ambasadorka posjetila kompaniju Coca-Cola HBC Crna Gora | Analitika - Informativni Portal\nObjavljeno: 08. 08. 2019 - 12:50\nTripković je ambasadorku Rajnke upoznao sa načinom poslovanja ove kompanije u Crnoj Gori, investicijama i društveno odgovornim projektima koje kompanija realizuje dugi niz godina u Crnoj Gori.\n"Ključna vodilja našeg poslovnog djelovanja u Crnoj Gori je da konkretnim primjerom i aktivnostima doprinesemounaprjeđenju poslovnog ambijenta i udruženog rješavanja važnih privrednih i ekonomskih pitanja u zemlji. Aktivno smo uključeni i u rad svih relevantnih poslovnih udruženja, jer vjerujemo da je partnerski odnos privrede i države neophodan mehanizam za ostvarivanje dugoročnih i održivih rezultata", kazao je Tripković.\nTripković vjeruje da je i njegovo imenovanje za predsjednika Američke privredne komore u Crnoj Gori, potvrda kvaliteta rada i zalaganja kompanije na čijem je čelu.\n"U isto vrijeme, ovo zvanje je i podstrek i obaveza da i sa te pozicije doprinesemo stvaranju još boljih poslovnih prilika i poboljšanju odnosa privatnog i javnog sektora u Crnoj Gori", zaključio je Tripković.\nTagovi: Džudi Rajzing Rajnke Nikola Tripković Coca-Cola HBC Crna Gora


Srpska i Srbija će zajednički tražiti odštetu za bombardovanje? @ InfoBijeljina \nOn je podsjetio da su preliminarni rezultati koje je Komisija uradila sa Institutom za javno zdravlje “Milan Jovanović Batut” pokazali da kod djece uzrasta od pet do devet godina, koja su rođena poslije 1999. godine, postoji određena tendencija rasta obolijevanja od malignih bolesti.\n– Fokusiraćemo se na to da tražimo novac za sanaciju i liječenje ljudi. Srbija je bombardovana bez saglasnosti UN, protivpravno, tako da je to najmanje što zaslužujemo. Države koje su učestvovale u agresiji dužne su nam odštetu, da bismo očistili i sanirali životnu sredinu, a posebno nam je potreban za liječenje ljudi gdje utvrdimo da je uzrok bolesti kontaminacija terena – rekao je Laketić za Glas Srpske.\n– Riječ je o kompleksnom procesu, tako da ćemo kada sumiramo sve odlučiti u kojem smijeru će ići dalje istraživanje i na koji način treba tražiti odštetu od zemalja odgovornih za kontaminiranost na našim prostorima prilikom NATO agresije, te prouzrokovana oboljenja – rekao je Laketić.\n– Srpska je podatke kojima raspolaže sabrala u publikaciji pod nazivom Namjernom silom na Republiku Srpsku, koja je nastala kao rezultat istraživanja šta se dešavalo u vrijeme NATO bombardovanja Srpske od 30. avgusta do 14. septembra 1995. godine, a koju je objavio Republički centar za istraživanje rata, ratnih zločina i traženje nestalih lica – naveo je Laketić.\n– NATO bombardovanje Srbije i Republike Srpske ni na koji način ne treba razdvajati, bez obzira na to što se desilo u različitim periodima. Spremni smo da zajedno tražimo odštetu, ali i da pokrenemo inicijativu za tužbu, međutim prvo moramo formalno-pravno vidjeti kako Srpska može podnijetu tužbu kao Republika Srpska s obzirom na to da smo dio BiH. Čekamo inicijalni poziv Komisije za dalje smjernice i djelovanja – rekao je Kojić.


Zahuktali se radovi na poveznici Lauša i Paprikovca - BanjaLuka24.net - Najnovije vijesti\nRadovi na izgradnji poveznice između Lauša i Paprikovca, takozvane paralele, koja će rasteretiti saobraćajne gužve u ova dva naselja, napreduju dobrim tempom, a ovih dana betonirani su šipovi koji će nositi vijadukt na budućoj saobraćajnici, rekli su u Odjeljenju za saobraćaj i puteve.\nSlaviša Sandić, načelnik Odjeljenja za saobraćaj i puteve u Gradskoj upravi, kazao je da se trenutno priprema postavljanje naglavnih greda na vijadukt.\n“Zbog konfiguracije terena gradi se vijadukt u dužini od 80 metara koji se završava na nekadašnjem ‘Voćnjaku’, te se odatle spaja sa budućom saobraćajnicom prema Laušu”, rekao je Sandić.\nNastavljeni su radovi i na proširenju Ulice Vida Simurdžića, jer će ova ulica predstavljati spoj nove saobraćajnice na Laušu, zbog čega ju je neophodno proširiti od Sanske ulice pa sve do “Voćnjaka”.\nU okviru ovih radova već su izgrađeni potporni zidovi na lokaciji u blizini pravoslavne crkve na Laušu kako bi bila ulica proširena i izgrađene obostrane pješačke staze, kanalizacija i vodovod.\nIzgradnja “paralele” jedan je od najvećih, a zbog konfiguracije terena, i najzahtjevnih infrastrukturnih projekata u gradu, vrijedan 2,7 miliona KM.\nPrema projektu, predviđena je izgradnja saobraćajnice u dužini od 800 metara, sa 80 metara dugim vijaduktom, koja će napraviti spoj Paprikovca i Lauša, od crkve preko “Voćnjaka” pa do Ulice Jovana Raškovića, gdje će biti izgrađena nova raskrsnica sa Zelengorskom.\nUslovi za izgradnju ove izuzetno važne saobraćajnice stvoreni su nakon što se grad poslije višegodišnjeg sudskog spora upisao u zemljišne knjige kao vlasnik nekadašnjeg “Voćnjaka”, a sredstva za izgradnju obezbijedila je Vlada RS.\nRadovi na izgradnji ove moderne saobraćajnice počeli su sredinom novembra prošle godine, a rok za završetak je 270 dana.\nIzgradnjom ove zaobilaznice će se stvoriti novi prilaz Univerzitetskom kliničkom centru RS, a takođe će se otvoriti jedan novi kvart u mjesnoj zajednici Lauš, gdje je Regulacionim planom predviđena izgradnja višestrukih zona sa stambenim zgradama, kao i prostorom za rekreaciju, odmor i parkove, što će biti od velikog značaja za cijeli grad.\n← Pobijeni šipovi za vijadukt na “Paraleli”\nInspekcija kreće u kontrolu zapuštenih dvorišta\nMjerenje aero-zagađenja vrši ovlaštena institucija


OECD: 200 miliona radnika ne vlada ni osnovnim veštinama | Gde Investirati\nMay 8, 2017\tComments 0\nViše od 200 miliona radnika u zemljama Organizacije za ekonomsku saradnju i razvoj (OECD) ne vlada čak ni osnovnim veštinama, kao što su čitanje i računanje.\nZaposleni koji imaju bolje obrazovanje uživaju i bolji kvalitet radnog mesta.\n“Globalizacija povezuje ljude, gradove, zemlje i kontinente na način koji u velikoj meri povećava individualni i kolektivni potencijal, ali i stvara integrisano tržište proizvoda i usluga”, navodi se u izveštaju.\nViše od 200 miliona radnika u zemljama OECD nema najosnovnije veštine, te, na primer, čitanje savlađuju koliko desetogodišnje dete. Posedovanje osnovnih veština je veoma važno jer u svim zemljama OECD, „obrazovaniji radnici uživaju bolji kvalitet posla“, navodi ta organizacija.\n„Zemlje treba da uspostave bolji balans kratkotrajne obuke i programa za tržište rada raseljenih radnika. Države takođe treba da sarađuju u cilju definisanja veština radnika kako bi zaposleni širom sveta razumeli šta diplome i stručna sprema zaista znače, a potrebna je saradnja i u kreiranju obrazovnih programa“, saopštila je Organizacija za evropsku saradnju i razvoj.\nPrevious Evro skočio, prati favorita u Francuskoj\nNext Emmanuel Macron pobedio u trci za novog predsednika Francuske


Nova alternativna tržišta za uvoz robe - države Jugoistočne Azije, Indija i Australija - Pluton Logistics\nNedavna zatvaranja najvećih transportnih terminala u Kini, zbog strategije nulte tolerancije na kovid, potvrdila su neophodnost postojanja alternativnih tržišta za nabavku robe, koja možda mogu biti i jeftinije i pouzdanije rešenje. Uvoznici i trgovci su raspoloženi za nova tržišta kako bi se sprečilo da teret poskupljenja robe padne na potrošača. Umesto sve skupljeg kontejnerskog transporta iz Kine, koga brodari drže na istorijskom maksimumu, pojavile su se povoljnije opcije za Srbiju, koje je EU već odavno spoznala – zemlje Jugoistočne Azije, Indija i Australija.\nMnogi će retko na etiketama garderobe omiljenih svetskih brendova, koju kupuju u našim šoping centrima pogledati naziv zemlje u kojoj je proizvedena. Vijetnam, Tajland, Kambodža, Indonezija, samo su neke od tih novih industrijskh centara, čije su ekonomije posledenjih godina u ekspanziji i postižu izuzetne rezultate. Očekuje se da do 2030. godine, Savez država jugoistočne Azije – ASEAN, koji čine Bruneji, Indonezija, Kambodža, Laos, Malezija, Mianmar, Filipini, Singapur, Tajland i Vijetnam postane četvrta svetska ekonomija po veličini! Trenutno je treća u svetu po iznosu stranih investicija, a ono što je izuzetno značajno je da se 99 odsto unutrašnje trgovine odvija bez naknade i taksi.\n– Ne postoji nikakva kočnica za povezivanje naših privrednika, uvoznika sirovina, sa regiionom ASEAN, jer kada je reč o transportu robe do Evrope – kaže direktor prodaje i razvoja logističke kompanije cargo-partner u Srbiji, Nebojša Đekić.\n– Imamo izuzetnu pokrivenost pa i uprkos covidu 19, mogli smo da ponudimo redovne nedeljne polaske, brzu, sigurnu i pouzdanu uslugu.\nUsluga i tranzitno vreme\nTa austrijska logistička kompanija u ovoj regiji raspolaže dobavljačkom mrežom, provajderima, kompletnom logistikom, sa preko 280 zaposlenih koji posluju u ovoj oblasti sa 69 miliona evra prometa. U Singapuru se nalazi njihov distributnivni centar za EU veličine 26.000 kvadrata, a transport do Centralnoistočne Evrope i preko ovih distrubutivnih centara do Srbije, organizovan je redovnim linijama jednom nedeljno. Postoje odlične brodske, avio i železničke rute.\nŽeleznicom iz Hanoja do Hambrurga za 22 dana, a Tajland, Malezija i Vijetnam povezani su drumsko-železničkim saobraćajem sa Hamburgom, do kog se stiže za 18 do 22 dana. Iz Bangkoka brodom i železnicom za 19 dana. U zavisnosti od rute, železničko tranzitno vreme od skladišta do luke je najmanje sedam do deset dana kraće nego baržama.\n– Ono što pre svega opredeljuje proizvođače za ovu dinamičnu i atraktivnu regiju su troškovi radne snage i veoma mlado stanovništvo – čak polovina ima manje od 30 godina. Pozicija ove oblasti je nesumnjivo konkurentna naspram Kine i sve je privlačnija iz godine u godinu i za uvoznike iz Srbije – zaključuje Đekić.\n← NEMAČKA: Dostupno novo ažuriranje za OBU uređaje\nObjavljena septembarska revizija plana raspodele za 2021. →\n14. maja 2021. Milica Milosavljevic\n25. septembra 2019. 25. septembra 2019. marko


Vlada Federacije Bosne i Hercegovine - Wikipedia\nVlada Federacije Bosne i Hercegovine jest izvršni organ Federacije Bosne i Hercegovine i ima sve izvršne nadležnosti osim onih predviđenih za predsjednika Federacije i potpredsjednike Federacije.\nSjedište Vlade Federacije je u Sarajevu, a ministarstva su razmještena još i u Mostaru.\nVlada Federacije Bosne i Hercegovine Harisa Silajdžića, izabrana 31. aprila 1994. godine;\nVlada Federacije Bosne i Hercegovine Izudina Kapetanovića, izabrana 31. januara 1996. godine;\nVlada Federacije Bosne i Hercegovine Edhema Bičakčića, izabrana 18. decembra 1996. godine;\nVlada Federacije Bosne i Hercegovine Alije Behmena, izabrana 12. marta 2001. godine;\nVlada Federacije Bosne i Hercegovine Ahmeta Hadžipašića, izabrana 14. februara 2003.godine;\nVlada Federacije Bosne i Hercegovine Nedžada Brankovića, izabrana 30. marta 2007. godine;\nVlada Federacije Bosne i Hercegovine Mustafe Mujezinovića, izabrana 25. juna 2009. godine;\nVlada Federacije Bosne i Hercegovine Nermina Nikšića, izabrana 17. marta 2011. godine;\nVlada Federacije Bosne i Hercegovine Fadila Novalića, izabrana 31. marta 2015. godine;\nPrema Ustavu Federacije Bosne i Hercegovine, ustanovljena je podjela izvršnih nadležnosti između predsjednika Federacije, potpredsjednika Federacije, premijera, zamjenika premijera i ministara.\nPremijer je nadležan za : provođenje politike i izvršavanje zakona federalne vlasti, uključujući osiguravanje izvršavanja odluka sudova Federacije; predlaganje smjenjivanja predsjednika Federacije; predlaganje i davanje preporuka iz oblasti zakonodavstva i pripremanje proračunskih prijedloga Parlamentu Federacije Bosne i Hercegovine.\nZamjenici premijera nadležni su za : vršenje dužnosti ministra; pomaganje premijeru u provođenju politike i izvršavanju zakona; odlučivanje da li će zatražiti mišljenje Ustavnog suda Federacije Bosne i Hercegovine i vršenje dužnosti premijera kad ovaj nije u mogućnosti da obavlja svoju funkciju ili kada je mjesto premijera upražnjeno dok novi premijer ne preuzme funkciju.\nSvaki ministar je nadležan za : provođenje federalne politike i izvršavanje federalnih zakona iz okvira nadležnosti svog ministarstva ili izvršavanja zadataka koje mu odredi premijer; rukovođenje, koordiniranje i nadziranje aktivnosti svog ministarstva; izdavanje uputstava, instrukcija, naredaba i donošenje propisa; pomaganje premijeru u provođenju federalne politike i izvršavanju zakona Federacije Bosne i Hercegovine itd..\nVladu Federacije čine predsjednik Vlade (premijer) i šesnaest ministara. Osam ministara su Bošnjaci, pet ministara Hrvati i tri ministra Srbi. Jednog ministra iz reda Ostalih može imenovati premijer iz kvote najbrojnijeg konstitutivnog naroda. Iz reda ministara imenuju se dva zamjenika premijera iz različitih konstitutivnih naroda u odnosu na predsjednika.\nPredsjednik Federacije Bosne i Hercegovine, uz suglasnost oba potpredsjednika, imenuje Vladu nakon konzultacija s premijerom ili kandidatom za premijera. Vlada je izabrana ako njeno imenovanje većinom glasova potvrdi Predstavnički dom Parlamenta Federacije Bosne i Hercegovine.\nVlada se može smijeniti odlukom predsjednika Federacije uz suglasnost potpredsjednika (na prijedlog premijera) ili izglasavanjem nepovjerenja u svakom od domova Parlamenta Federacije Bosne i Hercegovine. \n^ a b Ustav Federacije Bosne i Hercegovine ( s amandmanima I - CIX)\nSlužbena stranica Vlade Federacije BiH\nPreuzeto iz "https://bs.wikipedia.org/w/index.php?title=Vlada_Federacije_Bosne_i_Hercegovine&oldid=3370713"\nPosljednja izmjena dana 3 novembar 2021 u 18:36\nOva stranica je posljednji put izmijenjena na datum 3 novembar 2021 u 18:36.


Osnovna škola u Draževcu domaćin programu 2628.12.2016.\nTim Uruženja za podršku vaspitanju i obrazovanju "ODSTAR" iz Šapca, u poslednjem vikendu decembra realizovao je program "Gde je nestala odgovornost? - Odgovornost kao glavni faktor uspešne participacije učenika".\nNa kraju seminara, procene učesnika u okviru evaluacionih instrumenata i ovu realizaciju svrstale su u područje odličnih, ali sa nagoveštajima koji nisu na nivou očekivanja o mogućim efektima zajedničkog rada u onoj najvažnijoj fazi stručnog usavršavanja - primeni dobijenih informacija, znanja i veština.\nIndividualni kapaciteti nisu sporni, ali je otvoreno pitanje da li će kolektivni rad i angažovanja biti u stanju da u dovoljnoj meri odgovore stvarnim potrebama zaposlenih u ovoj školi.\nU svakom slučaju, tim Udruženja je i ovog puta ponudio svoju podršku u svim slučajevima kada učesnici seminara osete potrebu da razmene mišljenje sa realizatorima o aktuelnim problemima.\nCelom kolektivu sve najbolje u Novoj godini!


Karte za utakmicu Srbija - Austrija u prodaji - Dijaspora\nBrojni ljubitelji fudbala imaju mnogo razloga da dođu na stadion Ernst Hapel 6. oktobra 2017. i podrže nacionalnalne timove Austrije i Srbije u kvalifikacijama za Svetsko prvenstvo 2018. godine.\nAustrijski fudbalski savez objavio je da će ulaznice za ovu utakmicu, kao i aza utakmicu selekcija Austrije i Gruzije, koja je zakazana za 5. septembar 2017. u Beču, naći u pretprodaji u petak 19. maja.\nSrbija je na čelu "D" grupe evropskih kvalifikacija za Mundijal u Rusiji. Fudbaleri Srbije su na beogradskom stadionu "Rajko Mitić" pobedili Austriju, rezultatom 3:2 tako da se očekuje veoma teška i zanimljiva utakmica za oba tima.\nViše informancija u vezi karata za meč Austrija - Srbija možete pročitati na zvaničnom sajtu Austrijskog fudbalskog saveza.\nU grupi D se osim Austrije i Srbije nalaze još Vels, Republika Irska, Moldavija i Gruzija.\nReprezentacija Srbije 11. juna na stadionu „Rajko Mitić“ u Beogradu igra sa Velsom meč 6. kola kvalifikacija za Svetsko prvenstvo 2018. u Rusiji, utakmica počinje u 20:45 časova.\nReportaža emisija Dijaspora uživo, Pink Plus, Okto TV\nUtakmica Austrija- Srbija 2008.


► Radulović (DJB): Vlast došla pred ultimatum EU i Nemačke tako što se\n29.07.2020 | 14:05h ► 14:22h Beograd\nPredsednik pokreta Dosta je bilo Saša Radulović izjavio je danas da bi vlast morala da odbije najavljeni ultimatum za potpisivanje pravno-obavezujućeg sporazuma sa "prištinskom kvazi-državom" zato što bi taj sporazum značio sprovođenje "nemačke politike na Balkanu".\nRadulović je na konferenciji za novinare u Narodnoj skupštini rekao i da ako Vlada Srbije to ne uradi i ako "zarad ostanka na vlasti bude prihvatila taj ultimatum ili neku njegovu verzuju, taj će ultimatum oboriti narod na ulici".\nOn je rekao da je Srbija kao država došla u ovakvu situaciju tako što je vlast "radila sistematski na uništenju svih insitucija" i na taj način se "ogolela i ostala sama" bez ikakve podrske ikoga u društvu, i izložena na "vetrometini velikih sila".\n"Od Narodne skupštine napravili su farmu, od demokratije ruglo, potpuno su istisnuli opoziciju iz javnog razgovora o budućnosti Sbrije, o teškim pitanjima koja stoje pred nama", kazao je Radulović.\nRadulović je rekao da "demokratija i vladavina prava služe za odbranu državnih i nacionalnih interesa, ne stranka na vlasti, ne jedan čovek, nego celo društvo", što, kako je naveo, sada nije slučaj jer je urušavanje demokratije proces koji u Srbiji dugo traje i bio je odlika i vlasti pre ove koja je sada aktuelna.\n"Nakon što je uništila demokratiju, a to je radila i prethodna vlast, sproveli su falsifikovane izbore. Očigledno da je vlast pre ovih izbora dobila podrsku EU i Berlina koji su im rekli da će bez obzira na rezultat ovih izbora i bojkot priznati rezultate, i da će vlast tada morati da ispuni šta Berlin očekuje", rekao je Radulović.\nRadulović je rekao da zna da su glasači Srpske napredne stranke (SNS) "patriote" i da misle da vlast "nekako igra između velikih sila" i prolazi liniju koja je najbolja za Srbiju, ali da u stvari vlast sve vreme samo "sprovodi nemačku politiku".\nProtest u vreme konstitutivne sednice Skupštine gde god se bude održavala\nPredsednik pokreta Dosta je Bilo (DJB) Saša Radulović najavio je danas da će taj pokret, kada bude održavana konstitutivna sednica Narodne skupštine, organizovati protest zato što su "izbori falsifikovani".\nRadulović je na konferenciji za novinare u Narodnoj skupštini rekao da vlast drži u tajnosti datum i mesto održavanja konstitutivne sednice Narodne skupštine, ali da je DJB spreman da organizuje protest i ispred Skupštine Srbije i ispred Sava Centra, ako sednica bude tamo održana.\n"Očigledno vlast krije kada će biti konstitutivna sednica što je samo po sebi nenormalno. Kada budu hteli da konstituišu Skupstinu na falsifikovanim izborima, bićemo na ulici da ne dozvolimo ovaj falsifikat", kazao je Radulović.\nOn je rekao da "koliko god ljudi da izađe na protest to je poruka vlasti" i dodao da DJB poziva građane i druge opozicione stranke da učestvuju u protestu.\nPrema njegovim rečima vlast se mora menjati "olovkom" odnosno glasanjem na demokratskim izborima.


U Foči je ove srede iznenada, u 35. godini, preminuo dugogodišnji trener i nekadašnji igrač lokalnog fudbalskog kluba Sutjeska Filip Ikonić.\nIkonić je preminuo na radnom mestu u prostorijama kluba na Gradskom stadionu.\nFilip Ikonić Fićo ostaće upamćen kao veliki sportski entuzijasta, fudbaler koji je prošao sve selekcije fočanskog prvoligaša, od najmlađih kategorija do prvog tima, a zatim se uspešno bavio trenerskim poslom.\nPosedovao je UEFA "B" licencu i bio je trener svih selekcija Sutjeske.\nU nekoliko navrata obavljao je i posao šefa stručnog štaba, a poslednjih nekoliko sezona bio je prvi trener, odnosno pomoćnik šefa stručnog štaba.\nU Upravi kluba vladaju šok i neverica zbog preranog odlaska mladog stručnjaka, a predsednik Sutjeske Radenko Vasiljević ističe da je Ikonić svima u klubu bio omiljen i da nikada nije imao visoke zahteve.\n"Klub je uvek mogao da se osloni na njega, posebno u turbulentnim periodima. Uvek je bio uz svoju Sutjesku, nikada nije postavljao uslove, nikada na štetu kluba. Bio je izuzetno skroman i jedan od najodanijih i najlojalnijih članova u novijoj istoriji ovog kluba", rekao je Vasiljević.


Novosadsko pozorište gostuje u Ateljeu 212 : Nadlanu.com\nNovosadsko pozorište gostuje u Ateljeu 212\nBEOGRAD, 9. marta 2011. (Beta) - Novosadsko pozorište Ujvideki sinhaz gostovaće u sredu u beogradskom Ateljeu 212 sa predstavom "Čovekova tragedija" Imrea Madača, u režiji Kokana Mladenovića.\nKomad "Čovekova tragedija" ranije je izvodjen sa uspehom na festivalima u Kišvardi, Smederevu i Sarajevu.\nEmina Elor, koja igra Lucifera u ovoj predstavi, za to glumačko ostvarenje dobila je nagradu za najbolju glumicu u Kišvardi i Smederevu, a Lucifer joj je doneo i prestižnu mađarsku nagradu "Patakijev prsten".\nSveto delo mađarske dramske literature koje u originalu ima 4.000 stihova, a sada transponovano u razvratni 21. vek, prikazuje šta je danas ostalo od božjeg dela, u šta se ono tokom vekova ljudskog činjenja pretvorilo, navodi se u pratećem materijalu uz predstavu.\nKomad "Čovekova tragedija" se bavi fenomenima propale demokratije, izneverene revolucije, propalog znanja koje ne može da spasi svet, religije koja ne nudi izlaz, čime gledaoce podseća šta su sve ljudi bili u stanju da urade tokom istorije, a čime se baš ne mogu ponositi, piše u materijalu.


Sve više zemalja razmišlja da uvede nekad nezamislivu kovid meru: Šta je naredni korak? - Telegraf.rs\nRanije ovog meseca Austrija se odlučila na korak koji je nekad bio nezamisliv u zapadnjačkoj demokratiji - objavila je da će vakcine protiv korona virusa biti obavezne za sve građane.\nSve do tada vlade širom sveta odbacivale su ideju o uvođenju ovakve mere, već su uvodile raznorazne podsticaje kako bi ljudi primili vakcinu. Čak i autoritativne države, poput Kine, nisu uvele obaveznu vakcinaciju protiv korona virusa.\nNeočekivani potez Austrije usledio je svega nekoliko dana nakon što su uveli lokdaun za nevakcinisane građane, meru daleko oštriju od onih koje su uvele druge evropske nacije da bi "izdvojile" ljude koji su u sve većem broju završavali u bolnicama.\nSerija odluka koje su dovele Austriju do ove mere pokazuju u kako nezavidnom položaju se nalaze vlade dok pokušavaju da pronađu način da zaštite zdravstveni sistem i očuvaju ekonomiju, dok broj obolelih raste širom Evrope. Stari kontinent je ponovo žarište globalne pandemije, iako je vakcina veoma zastupljena.\nTo je ta ironija koja je izazvala gnev evropskih lidera, koji su sve više frustrirani onima koji su skeptični u vezi sa vakcinom i koji se i dalje opiru programima vakcinacije protiv kovida-19, piše CNN.\nOmikron može mnoge da natera da pooštre mere\nAustrija je objavila nove mere uoči otkrivanja omikron soja prošle sedmice, što je pojačalo strahove da će zimski korona talas biti brutalniji nego što se ranije mislilo. Vesti o novom soju mogle bi mnogo zemlje da nateraju da pooštre svoj pristup u borbi sa pandemijom, te da dobrovoljno proglase obaveznim kada se govori o primanju "boce u ruku".\n- Imamo dovoljno vakcina. Nauka nam je dala mogućnost, izlaznu kartu iz ovog zlog zarčaranog kruga virusa i rasprava o lokdaunu. Međutim, nedovoljno ljudi koristi tu kartu za izlaz i zato smo zaglavljeni u ovoj situaciji - rekao je nedavno Aleksander Šalenberg, austrijski kancelar za CNN, objašnjavajući zašto je doneta odluka o obaveznoj vakcinaciji od 1. februara naredne godine.\nOni koji budu odbijali da poštuju pravila suočiće se sa novčanim kaznama, mada još nije sigurno koji iznos je u pitanju, i kako će se kontrola sprovoditi.\nU Austriji jedna od tri osobe nije primila vakcinu. Šalenberg se slaže da je mera drastična i da bi mu bilo draže da je moglo drugačije da bude.\n- Ali, ako nakon godinu dana dostupnosti vakcine, nacionalnih kampanja, objašnjavanja u medijima, imamo toliki stepen nesigurnosti, broj onih koji veruju u lažne vesti, da imamo obavezu da preduzmemo ovako drastičan korak - objasnio je kancelar.\nOdlučili da se ugledaju na Austriju?\nDruge zemlje širom sveta sada razmišljaju da uvedu slične drastične mere, kako bi naterali što više ljudi da se vakciniše, uprkos kritikama da ih niske stope vakcinacije čine nerealnim i da bi lišile milione da zarade za život.\nU nedelju, nekoliko dana nakon što su lokalni naučnici prijavili prisustvo omikron soja, predsednik Južne Afrike Kiril Ramafosa je objavio da vlasti diskutuju da li da vakcinaciju učine obaveznom, kao i buster doze, za radnike i građane koji žele da ulaze u pojedine javne ustanove.\nKenija je prva u Africi odlučila da vrati antikovid mere za nevakcinisane prošle sedmice. Naučnici i dalje ispituju koliko su postojeće vakcine efikasne protiv novog soja, ali je direktor Moderne upozorio da je moguće da neće biti dovoljno efikasne.\nDr Entoni Fauči, medicinski savetnik američkog predsednika Džozefa Bajdena, rekao je da veruje da će postojeće vakcine ipak pružiti neku dozu zaštite od teških simptoma bolesti.\n- Vakcinacija je rešenje za ovo, bilo da je delta ili omikron soj - rekao je dr Fauči.\nGrađanska prava vs opasna bolest\nPitanje da li uvesti obaveznu vakcinaciju ili ne, i kako izvagati ugrožavanje građanskih prava u odnosu na opasnu pretnju koja je dovela zdravstveni sistem na ivicu provalije, dovelo je do brojnih sporenja širom sveta, pogotovo u Evropi, ponosnom bastionu liberalne demokratije.\nAli baš kao što su blokade postale deo života pandemije, u Evropi je sve zastupljenije mišljenje da obavezna vakcinacija nije samo opravdana – već bi mogla i da se isplati. Mere u Francuskoj, Italiji i Austriji daju samo mali uvid u to šta bi moglo da se očekuje.\nAustrija je zabeležila porast potražnje za vakcinama od početka novembra, kada je vlada najavila uvođenje strožijih mera za radnike. Za četiri nedelje stopa vakcinacije je skočila za 4 odsto, što je više neko što je i jedna zapadna članica Evropske unije zabeležila za isto vreme. Nakon uvođenja lokdauna za nevakcinisane 14. novembra, više od pola miliona ljudi primilo je prvu dozu, kaže kancelar.\nPovećana potražnja za vakcinama se nastavila, mada većina je onih koji su došli da primer buster dozu, kaže Petar Klimek, savetnik austrijskog ministra zdravlja.\n- Iz perspektive predviđanja jasno je da povećanjem vakcinacije nećete uspeti da sprečite virus da cirkuliše, ali ćete učiniti veliki korak da sprečite urušavanje zdravstvenog sistema - kaže Klimek i dodaje da bi obavezna vakcinacija mogla da pomogne.\n- Ipak, treba da pronađemo način da to radi - objašnjava on.\nOdluka Austrije da uvede obaveznu vakcinaciju dovela je do masovnih protesta. Desetine hiljada ljudi je izašlo na ulice, mnogo je više onih koji su otišli da prime vakcinu.\n- Popustio sam pod ucenom vlasti. Hteo sam da sačekam, ali je vlada imala druge planove za mene - rekao je izvesni Jaroslav za CNN, dok je stajao u redu u Beču da primi prvu dozu vakcine.\nI dok neki neće promeniti mišljenje, pojedini, poput Jaroslava će promeniti, doduše nerado.\nDa li obavezna vakcinacija može da uspe?\nPo cenu protesta, neki evropski političari počinju da dolaze do zaključka da je "primoravanje" vredno toga kako bi se deo stanovništva, koji bi inače bilo teško privoleti, naterao da se vakciniše.\nObjašnjavajući odluku Austrije, Šalenber je istakao uspeh Italije i Francuske, koje su na neki način uvele obaveznu vakcinaciju, samo to nisu "tako otvoreno nazvale" - već su uvele kovid propusnice, negativni test ili potvrdu o preležanom virusu da bi se prisustvovalo javnim okupljanjima, odlazilo na posao ili putovalo, kao i obavezu nošenja maski i druge mere.\nObe zemlje su takođe uvele obaveznu vakcinaciju za zdravstvene radnike. To su, prema podacima Evropskog centra za kontrolu i prevenciju bolesti, dve od pet zemalja u Evropi koje su tako nešto odlučile.\nFrancuska je prva postavila trend "obavezne vakcinacije" u Evropi, nakon što je broj onih koji dolaze na vakcinalne punktove počeo da opada.\n- Francuska je definitivno mustra za ovaj rad - rekao je Tomas Hejl, koji je prikupljao političke odgovore zemalja u okviru programa za praćenje odgovora vlade na pandemiju, koji vodi vladina škola Blavatnik na Oksfordu.\nHejl i njegove kolege prikupljaju podatke o obaveznoj vakcinaciji kako bi dali odgovor na veliko pitanje: Da li to deluje? U programu se prati više od 180 zemalja, a Hejl kaže da se nekoliko njih istaklo uvođenjem obavezne vakcinacije, poput Francuske, Izraela, Kine i Brazila.\nRanije ove godine Izrael je postao uzor kako treba da se suzbije kovid korišćenjem kovid propusnice, ali su ipak imali žestok nalet infekcija kada je zaraznija delta varijanta nastupila nakon ukidanja propusnica i popuštanja mera.\nU Kini, gde je pandemija i počela, vlada je postigla visok nivo vakcinacije kroz niz spornih podsticaja, poznatih kao "šargarepa i štap", tako što su zahtevali vakcine za studente i radnike, i sprovodili sankcije za one koji ne dobiju vakcinu, kroz društveno kreditno rangiranje.\nOtkako su brojni gradovi u Brazilu, među njima i Rio, uveli korona propusnice ove jeseni, ova država, koju je nekad virus bukvalno zgromio, sada je u boljoj poziciji od Velike Britanije, i slovi za zemlju sa najviše vakcinisanih na svetu.\n- Postoji optimistična priča da, za ogromnu većinu ljudi, ovo zapravo nije toliko kontroverzno. Dosta je fokus na onima koji pružaju otpor, i to s pravom. Ali počelo je da se ide u pravom smeru - rekao je Hejl.\nNigde to nije bolje oslikano nego u Francuskoj, gde je predsednik Emanuel Markon 12. jula najavio propusnice, i doveo do dramatičnog porasta broja zakazivanja za vakcinaciju. Doctolib, glavna platforma za zakazivanje termina dobila je milion zahteva za 24 sata.\nZahvaljujući porastu stopte vakcinacije, uz masovno testiranje da bi se dobile propusnice i ponovno uvođenje obaveznog nošenja maski u teško pogođenim regionima, Francuska je poprilično glatko prošla kroz četvrti talas koji je, potpomognut delta sojem, kosio širom Evrope.\nOko 70 odsto stanovištva u Francuskoj je primilo najmanje dve doze vakcine. Vitorija Kolica, epidemiolog iz Pariza kaže da je uvođenje propusnica bila ključ za "izlazak iz situacije u kojoj je došlo do zastoja i u kojoj je dostignuta tačku zasićenja". To je dokazalo da je moguće podstaknuti ljude koji su prethodno bili neodlučni oko vakcine.\nMeđutim, sada kada se evropske zemlje koje imaju visoku stopu vakcinacije bore da obuzdaju virus, Kolica kaže da je jasno da će dodatno podsticanje biti potrebno da bi se izbegao najgori scenario kako imunitet opada.\nStudija iz Izraela, od juna ove godine, pokazuje da vakcine, iako i dalje pružaju jaku zaštitu od teških simptoma, su manje efikasne u borbi protiv virusa kako vremenom slabe, zbog čega je i potrebno primiti treću, odnosno buster dozu.\nIzrael je zato ponovo uveo kovid propusnice i traži se buster doza za obnovu iste. Markon je nedavno rekao da će buster doza biti obavezna za starije od 65 da bi obnovili kovid propusnice od polovine decembra, a sve to kako bi se sprečio peti talas korona virusa.\nŠta je ključ trenutnog uspeha Italije\nItalija je krenula putem Francuske u julu, kada je premijer Mario Dragi objavio da će biti neophodne kovid propusnice za brojne objekte. Iako Italija nije zabeležila porast interesovanja za vakcinom kao Francuska, ova mera je pomogla da polako krene da se uvode nove mere. Prošlog meseca Italija je otišla korak dalje od Francuske i uvela najstrožiju meru do tada u Evropi - "zelenu propusnicu" za sve zaposlene i u javnom i u privatnom sektoru, koja ih obavezuje da budu vakcinisani, testirani negativno ili da imaju potvrdu o preležanoj koroni da bi dobili platu.\nOtkako je ta mera najavljena sredinom decembra, počela je da raste stopa vakcinacije u Italiji. Skok nije veliki, ali naučnici kažu da svaki postotak znači u ovoj fazi pandemije.\nDr Roberto Burioni, vodeći virusolog na Univerzitetu San Rafaele u Milanu, ističe da stroge mere i proširena upotreba kovid propusnica nije dovela samo do toga da oko 73 odsto stanovništa primi vakcinu, već i do toga da se izbegnu bolne restrikcije, poput lokdauna, koji je ponovo na snazi u Austriji.\nBurioni ističe i da je propusnica, koja je neophodna ukoliko želite da noću izlazite po kafanama i klubovima, privolela mlade da se vakcinišu.\n- Najveći efekat, ako mene pitate, jeste što imamo značajan porast stope vakcinacije među mladima starosti od 20 do 30 godina. Ona je sad oko 84 odsto - kaže dr Burioni i dodaje da su mladi bitna karika u borbi protiv virusa.\n- Oni vode veoma aktivan socijalni život. Oni su jedan od razloga zašto je sada Italija u boljoj situaciji od drugih zemalja - kaže doktor.\nIpak, ističe da i sa strogim merama, i njegovim trudom da se bori protiv antivakcinaša i dezinformacija, ipak i dalje ostaje jedan mali deo stanovništva, koji je dosta glasan, i koji se protivi vakcinama. Sumnja da će išta promeniti njihovo mišljenje.\nTa grupa, iako mala, predstavlja veliki problem da Italija dostigne svoj cilj i vakciniše 90 odsto populacije, ističe Burioni.\n- Prosto ne verujem da neko odbija vakcinu posle 150.000 smrtnih slučajeva u Italiji. Ovde svako ima nekog rođaka ili prijatelja koji je preminuo od kovda. Srećem ljude na intenzivnoj nezi koji i dalje tvrda da neće primiti vakcinu. Ne kaju se, otvoreno govore: "Ne, nemojte da me vakcinišete" - kaže Burioni.\nIako je politizacija vakcine protiv korona virusa učinila da su mnoge vlade neodlučne oko toga da li da uvedu obaveznu vakcinaciju ili ne, rizik od lokdauna i još jednog propalog Božića naterala je mnoge da ponovo razmotre tu opciju.\nŠta rade drugi?\nDok broj slučajeva u Nemačkoj raste, tamošnji ministar zdravlja izneo je veoma zastrašujuće upozorenje, a to je da će do kraja zime gotovi svi u Nemačkoj biti ili vakcinisani, ili će dobiti koronu, ili će biti mrtvi.\nOd srede, po novom zakonu, svi radnici moraju da pruže dokaz o vakcinaciji, negativan test ili potvrdu da su preležali virus. Oni koji nemaju potvrde neće smeti da uđu u kancelariju i neće biti plaćeni. I novi kancelar Olaf Šolc je rekao da će nova koalicija razmatrati uvođenje obavezne vakcinacije, jer je to jedini izlaz iz ove pandemije.\nU Grčkoj, gde takođe ima sve više obolelih, doneli su odluku da vakcine postanu obavezne za sve starije od 60 godina. Nedavno je tamošnja vlada zabranila nevakcinisanim odraslim osobama da ulaze u bioskope, pozorišta, muzeje i teretane, sve i da imaju negativan test. Od ranije bez negativnog testa nevakcinisani nisu mogli ni u državne institucije, banke i prodavnice.\nČeška, koja obara rekore, takođe pooštrava mere donoseći slične odluke.\nTomas Hejl smatra da uvođenje mera za nevakcinisane jer utiranje puta za uvođenje obavezne vakcinacije globalno.\n- Austrija je dramatičan primer, ali to je deo sve većeg tregnda. Postoje kontra primeri gde efikasnost obavezne vakcinacije nije jasno definisana. U SAD, obavezne vakcine za radnike federalnih službi, pripadnike vojske iili radnike u zdravstvu, na neki način su dovele do porasta broja vakcinacija u tim grupama, ali teško je reći da li će to imati značajniji uticaj na celokupnu populaciju - objašnjava Hejl.\nBajdenova administracije je pokušala i privatne kompanije, koje zapošljavaju više od 100 ljudi da obaveže da radnici moraju da budu vakcinisani, ili da se redovno testiraju, ali je slučaj "zapeo na sudu".\nAli, kako zemlje imaju za cilj da razboritije koriste lokdaun ili ga u potpunosti izbegavaju, Hejl veruje da ćemo u budućnosti viđati sve više više lidera koji se okreću ka obaveznoj vakcinaciji.\nBritanski premijer Boris Džonsoj je sredinom novembra rekao da se može dogoditi da ubuduće fraza "potpuno vakcinisan" znači da ste primili i buster dozu. U ponedeljak je Velika Britanija najavila da će obezbediti buster doze za sve odrasle i smanjila je vreme između 2. i 3. doze sa šest na tri meseca, kako bi sprečili širenje omikron soja.\n- Mislim da obavezna vakcinacija radi. Mislim da posebno motiviše ljude koji nisu protivnici vakcinacije, već su jednostavno lenji, ili malo neodlučni. U nekim zemljama takvih je mnogo - rekao je Hejl, ističući primer Francuske.\nIpak, kako dodaje, kada su u pitanju ljudi koji se zaista protive vakcinaciji, nije mu baš najjansije kako će ovakva mera pomeriti i tu barijeru.


Kosovo: Samouprava Pocinje Kod Kuce | Institute for War and Peace Reporting\nKosovo: Samouprava Pocinje Kod Kuce\nZapad tera novoizabrane kosovske vodje da svoju energiju usmere ka resavanju socijalnih i ekonomskih problema u pokrajini.\nPosto im je uskracen san o nezavisnosti od strane medjunarodnih zastitnika, pobednici proslonedeljnih opstih izbora na Kosovu naterani su da usmere svoju paznju na domaca pitanja.\nAlbanski lider Ibrahim Rugova, cija je stranka Demokratski savez Kosova, LDK, odnela pobedu na izborima 17. novembra, zatrazio je od sveta da odmah prizna pokrajinu kao nezavisnu drzavu i izjavio: "Kosovo je spremno za nezavisnost bilo danas, bilo sutra".\nAli, Vasington i Brisel su taj zahtev hitro odbacili. Govoreci u ime Evropske unije, belgijski ministar spoljnih poslova Luis Micel je bio jasan: "Mi nismo pristalice nezavisnosti."\nAmerika i Evropska unija zamolili su novoizabrane vodje Kosova da ne traze promenu statusa pokrajine od medjunarodne zajednice. Oni umesto toga ocekuju od nove vlade da se bavi domacim pitanjima i davanjem udela malim partijama u strukturama vlasti.\nAustrijski ministar spoljnih poslova Benita Ferero-Valdner kaze: "Nova vlada na Kosovu se mora uhvatiti u kostac sa ekonomskim problemima i kriminalom."\nCini se kao da se vecina Kosovara slaze sa ovim prioritetima. Prema skorasnjim istrazivanjima javnog mnjenja koje je sproveo Nacionalni demokratski institut, NDI, nevladina organizacija iz Vasingtona, ekonomija, kriminal i korupcija su vaznija pitanja za Kosovare nego nezavisnost.\nI pored ovih briga, male su sanse da novoizabrani predstavnici Kosova imaju jasne ideje o resavanju domacih pitanja i plan o njihovom ostvarivanju. Jedan od najvecih problema je neiskustvo u drzavnim poslovima koje je posledica istorijskih desavanja.\nGodinu dana posle ukidanja autonomije pokrajine od strane srpskih vlasti, 1990.godine, vecina Albanaca koja je radila u drzavnim sluzbama izgubila je posao, a drustvo je, vecinom, patilo tokom 10 dugih godina diskriminacije.\nDecenija iskljucenosti iz politike i drzavne sluzbe zavrsila se kad su srpske snage isterane iz pokrajine pre dve i po godine. Nakon rata, Kosovo je pod medjunarodnim protektoratom kojim upravlja Misija Ujedinjenih nacija za Kosovo, UNMIK.\nNovoizabrani kosovski parlament ce izabrati predsednika, koji ce onda postaviti premijera i formirati vladu koja ce se baviti domacim pitanjima. Ipak, UNMIK ce zadrzati kontrolu nad spoljnom politikom, pravosudjem i javnim redom, dok ce Kosovski zastitni korpus, KFOR, biti zaduzen za odbranu i pitanja bezbednosti.\nUNMIK ce, takodje, imati pravo veta nad svim merama koje nisu u skladu sa Rezolucijom 1244 Saveta bezbednosti Ujedinjenih nacija, kojom se tehnicki Kosovo i dalje posmatra kao deo Jugoslavije.\nNovoizabrani kosovski lideri sada moraju da zapocnu bolan, ali neophodan proces stvaranja struktura vlasti od nule, pa se, s obzirom na njihovo neiskustvo mnogi nadaju da ce iskoristiti prisustvo UNMIK-a i drugih medjunarodnih organizacija da nauce osnove administracije i upravljanja.\nUNMIK pokazuje da je vise nego spreman da pomogne novoj vladi na sve nacine, cak i ustupanjem kancelarija. "Dok sad pricam sa vama, ja se pakujem," rekao je u sredu uvece IWPR-u Simon Haselok, sef za javne informacije UNMIK-a.\nUNMIK, ukljucujuci i kancelariju Specijalnog predstavnika Generalnog sekretara UN Hansa Hakerupa, napusta staru zgradu vlade da bi napravilli mesta za novoizabranu skupstinu i vladu Kosova. Svi se sele na nove lokacije", kaze Haselok. "Ovo je veliki poduhvat i ogromna logisticka vezba."\nMnogi posmatraju selidbu UNMIK-a kao znak postovanja medjunarodne zajednice prema lokalnim strukturama. Naravno, pocetna dobra volja verovatno nece dugo trajati, jer ce sukob izmedju dveju vladajucih instiucija biti neizbezan.\nIzvesno je da ce doci do medjusobnog optuzivanja izmedju Kosovara i zvanicnika UNMIKa svaki put kad tokom sledecih meseci i godina iskrsnu neki problemi u radu. Takodje, moze doci do toga da UNMIK iskoristi nedostatke i ogranicene mogucnosti novoizabranih organa kao izgovor da nastavi upravljanje Kosovom, to jest, da pravom veta ogranici odluke novoizabranih predstavnika.\nAli, ako te zamke budu izbegnute, i novoizabrana vlada pokaze da je sposobna da se nosi sa domacim pitanjima koja su vazna Kosovarima, moze opet doci do razgovora o nezavisnosti. U tom slucaju, ako se ispune zelje Kosovara, medjunarodne organizacije nece samo seliti kancelarije, vec ce se odseliti zauvek.\nAgim Fetahu je sef projekta IWPR-a u Makedoniji.


Intervjui Archives - Stranica 4 od 5 - Rock SvirkeRock Svirke\nPosts in Intervjui\nKarlos Santana, proslavljeni gitarista i kompozitor, nastupiće u Beogradu 11. jula na Kalemegdanu u okviru svetske turneje „Supernatural Santana a Trip Through the Hits”. U razgovoru za „Blic” ovaj vremešni majstor na gitari pričao je o svojoj muzici, ženama, zašto podržava legalizaciju marihuane i prisetio se svog prvog koncerta u Beogradu, 1975. godine.\nPopularni američki muzičar Mobi, jedna od najvećih zvezda ovogodišnjeg Egzita koji se od 9. do 12. jula održava u Novom Sadu, u ekskluzivnom intervjuu za „Blic“ kaže da će 11. jula na „Mejn stejdžu“ izvesti „best of“ program uz nekoliko pesama sa novog albuma. Takođe, Mobi je objasnio zašto više voli da drugi pevaju njegove pesme i koliko mu znači saradnja s čuvenim režiserom Dejvidom Linčom.\nLegendarna irska pevačica Šinejd O’Konor nastupiće 3. jula u „Sava centru” u okviru tradicionalnog „Summertime festivala”. U ekskluzivnom intervjuu za „Blic” Šinejd govori o predstojećem koncertu, borbi sa manijakalnom depresijom, majčinstvu, muzici i religiji.\nGrupa Al JaZZeeRa je do sada svirala u Zaječaru, Boru, Nišu, Negotinu, Beogradu, Knjaževcu, na festivalu piva u Vidinu… Neki od njihovih demo snimaka se trenutno mogu preslušati na Internetu, a pesma „Astralna projekcija“ nalazi se na kompilaciji RTS-a. Veruju da će njihova muzika naći put do još većeg broja slušalaca i da će uspeti u ovome što rade.\nPopularni hip-hop sastav „Beogradski sindikat” već deset godina predstavlja jednu od najinteresantnijih grupa na sceni. Osim brojnih pesama kojima su skrenuli pažnju javnosti, članovi ove grupe angažovali su se oko brojnih problema kao što su oni oko Petog parka, Beogradske filharmonije, a trenutno snimaju novi album za koji kažu da će biti još jedna zajednička borba rečima i delima.\nKoja iz „Discipline kičme” o stanju na domaćoj sceni.


Zanimljivo otkriće: Kajl iz “Saut parka” je Srbin : Crveni tepih\nZanimljivo otkriće: Kajl iz “Saut parka” je Srbin\nFanovi crtanog serijala ”Saut Park” sigurno bi na mnogo načina mogli da naprave paralelu između srpske stvarnosti i pojedinih epizoda, ali verovatno je mnogima promakao podatak da jedan od glavnih junaka ima srpsko poreklo, saznaju beogradski mediji.\nKako pišu ”24 sata”, autori kontroverznog crtaća nisu srpsko poreklo pripisali ni mizantropu Kartmenu, niti ćutljivom Keniju, koji umire u svakoj epizodi. U pitanju je Kajl Broflovski, za koga je, inače, i sam Met Ston, jedan od kreatora ”Saut parka”, izjavio da ga podseća na njega u detinjstvu.\nNe treba specijalno pretresati Kajlovo porodično stablo – čak i na ”Vikipediji” njegovi roditelji Džerald i Šila predstavljeni su kao ”srpski Jevreji”, a u jednoj od epizoda Kartmen proziva Kajla za ”srpsko-jevrejski dupli blef”, navodi list.\nOvo je, prema pisanju ”24 sata”, prvi put da je Srbija uopšte pomenuta u ovom kontekstu, mada bi se sigurno moglo naći dosta materijala za ”Saut park” ekipu poznatu po svojoj ”političkoj nekorektnosti”. Ne bi trebalo da začudi ako iznenadno interesovanje za Kajlovu porodičnu istoriju bude nova inspiracija za neku od narednih epizoda.


Članovi Predsjedništva BiH u zvaničnoj posjeti Francuskoj\nPredsjedavajući Predsjedništva BiH Nebojša Radmanović i članovi ovog tijela Željko Komšić i Bakir Izetbegović danas započinju trodnevnu radnu posjetu Francuskoj, na poziv predsjednika te države Fransoa Olanda.\nCilj posjete Francuskoj jeste unapređenje bilateralnih odnosa, te podrška evropskom putu BiH, saopšteno je iz Predsjedništva BiH.\nČlanovi Predsjedništva BiH sastaće se sutra sa Olandom.\nRadmanović će se danas, u odvojenim susretima, sastati sa generalnim direktorom Uneska Irinom Bokovom i generalnim sekretarom Međunarodne organizacije Frankofonije Abduom Djufom.\nPosljednjeg dana posjete, u srijedu, 29. maja, Radmanović će sa predstavnicima francuskih kompanija članica Udruženja poslodavaca Francuske MEDEF-a razgovarati o mogućnostima ulaganja francuskih kompanija u BiH.\nOvo je prva posjeta članova Predsjedništva BiH i susret sa predsjednikom Francuske nakon 2005. godine, kada su tadašnji članovi Predsjedništva BiH boravili u Francuskoj povodom obilježavanja deset godina od potpisivanja Dejtonskog mirovnog sporazuma.


Sajam zapošljavanja u Rakovici (5. mart 2022) - Dan u Beogradu\nNaslovna » Izlasci » Sajmovi » Sajam zapošljavanja u Rakovici (5. mart 2022)\nSajam zapošljavanja u Rakovici (foto: detalj sa plakata)\nSajam zapošljavanja u Rakovici (5. mart 2022)\nAh Neša 4. mart 2022. Sajmovi Postavite komentar\nSajam zapošljavanja biće održan u subotu, 5. marta 2022. od 10.00 do 13.00 u zgradi Gradske opštine Rakovica (Miška Kranjca 12).\nSajam zapošljavanja zajedno organizuju Gradska opština Rakovica, Nacionalna služba za zapošljavanje i Opšte udruženje privatnih poslodavaca Rakovice. Učestvovaće više od 30 firmi koje nude oko 400 radnih mesta.\nNezaposleni će biti u prilici da uspostave direktan kontakt sa poslodavcima i da im predaju svoje radne biografije.\nNa štandu Nacionalne službe za zapošljavanje nezaposleni i poslodavci će moći da dobiju sve informacije o aktuelnim programima za podsticanje zapošljavanja, a nezaposlenima će biti pružena i pomoć u pisanju CV-a. (danubeogradu.rs)\nTagoviizlasci nezaposleni nezaposlenost opština rakovica poslovi sajam zapošljavanja sajmovi\nPrethodni Trofej Beograda 2022 u alpskom skijanju\nSledeći Vremenska prognoza za vikend, 5. i 6. mart 2022.


Sandžak press pre 10 dana\nAlbanija je danas počela vakcinaciju protiv korona virusa zahvaljujući donaciji 975 doza od neimenovane članice Evropske unije. Vakcinu je među prvima primio premijer Edi Rama koji je rekao da „nema odobrenje“ da kaže koja članica Unije je… »\nČlanica EU donirala 975 doza Albaniji, Edi Rama vakcinisan među prvima\nAlbanija je počela vakcinaciju protiv koronavirusa, zahvaljujući donaciji 975 doza od neimenovane članice Evropske unije. Vakcinu je među prvima primio premijer Edi Rama, koji je rekao da „nema odobrenje“ da kaže koja članica Unije je Albaniji… »\nPočela vakcinacija u Albaniji, Rama primio među prvima\nU Albaniji je prvu vakcinu kompanija Fajzer i Biontek protiv koronavirusa primila šefica odeljenja za infektivne bolesti Univerzitetsko bolničkog centra "Majka Tereza" u Tirani, Najada Čomo. TIRANA: U Albaniji je prvu vakcinu kompanija Fajzer i Biontek… »\nU Albaniji je prvu vakcinu kompanija Fajzer i Biontek protiv korona virusa primila šefica odeljenja za infektivne bolesti Univerzitetsko bolničkog centra "Majka Tereza" u Tirani, Najada Čomo, a među prvima koji su se vakcinisali bio je i premijer Edi… »\nRama je vakcinu primio u prenosu uživo. U Albaniji je prvu vakcinu kompanija Fajzer i Biontek protiv korona virusa primila šefica odeljenja za infektivne bolesti Univerzitetsko bolničkog centra "Majka Tereza" u Tirani, Najada Čomo, a među prvima koji… »\nRTV pre 43 minutajoš 64 povezane\nN1 Info pre 6 satijoš 51 povezana\nRTS pre 8 satijoš 25 povezanih


Novinari o istraživanju tokova javnog novca - Istinito.com - Ne budi ovca!\nPočetna > BIH > Društvo > Novinari o istraživanju tokova javnog novca\nNovinari o istraživanju tokova javnog novca\n26. Marta 2019. Istinito110Leave a Comment on Novinari o istraživanju tokova javnog novca\nU Banjaluci je danas održana panel diskusija o istraživanju i izvještavanju medija o korupciji i zloupotrebama javnih sredstava u BiH.\nPanel diskusija u organizaciji Transparency International –a u BiH i Poslovnog portala Capital.ba, dio je projekta “Istražimo tokove javnog novca” kao programa osnaživanja nezavisnih medija, a u okviru istog realizovane su obuke za novinare o istraživanju i izvještavanju o javnim finansijama.\nVeliki broj novinara prisustvovao je današnjoj diskusiji u kojoj su o efektima istraživanja o zloupotrebi javnih sredstava i korupciji govorili Avdo Avdić (Žurnal), Vladimir Kovačević (BNTV) i Siniša Vukelić (Capital.ba).\nNa panel diskusiji govorilo se o efektima istraživanja, o zloupotrebi javnih sredstava, sa kojim se problemima i izazovima novinari susreću pri istraživanju tema o javnim finansijama i utrošku javnih sredstava u kompleksnom BiH sistemu, ali i o posljedicama i efektima izvještavanja o korupciji.\nUčesnici su se složili da je situacija u BiH složena, ali i da ne treba odustajati od pisanja o korupciji.\n“Sve što se objavi u vezi sa kriminalom uglavnom nema efekta, to nije zanimljivo pravosudnim institucijama, ali ni građani nisu posebno zainteresovani. BiH je siromašna nacija i to mnogo utiče na zainteresovanost. I kada se sve objavi epilog izostane jer pravosudni sistem ne funkcioniše kako treba. Onog trenutka kada počnu da funkcionišu pravosudne institucije mi ćemo biti normalno društvo”, rekao je Avdo Avdić, novinar Žurnala i dodao da iako se često susreće sa prijetnjama i zastrašivanjem, problem nije kada to rade kriminalci.\n“Kada se pravosudne ustanove stave u zaštitu tih kriminalaca onda je to problem. Puno je veći problem kada vas pritišću državne institucije, a to sve pokazuje da je najveći kriminal u državnim, a ne privatnim ustanovama”, istakao je Avdić.\nDa je najveći problem neadekvatna reakcija pravosuđa na pisanje medija, složio se i Vladimir Kovačević rekavši da je ova država privatna, te da zato ni pravosuđe ne funkcioniše kako treba.\n“Kad su u pitanju efekti objavljenih tekstova uvijek se sjetim riječi jednog američkog novinara, koji mi je, dok sam bio tamo u posjeti, rekao: “Nije naš posao da hapsimo, novinarski posao prestaje kada se priča objavi””, kazao je Kovačević.\nSiniša Vukelić naglasio je da vrlo važno da se o ovim temama piše u medijima, jer se u BiH troše milijarde javnog novca te da se zato političke stranke bore za vlast i pozicije u javnim preduzećima.\n“Vrlo je važno,pogotovo u ovakvoj zemlji u kojoj je korupcija okovala cijeli sistem, da se ukazuje na sve propuste. Efekti često nisu vidljivi, ali ako od deset objavljenih tekstova dva imaju odjek u javnosti, onda vrijedi pisati o tome. Iako se čini da oni (kriminalci) ignorišu pisanje medija, nije im lako kad vide da se njihovo ime dovodi u vezu sa nezakonitim aktivnostima”, izjavio je Vukelić i dodao da će na današnjoj panel diskusiji biti nagrađena tri najbolja teksta, novinara koji su pohađali obuku o izvještavanju o javnim finansijama.\nTagged istinito novinari panel ti bih tokovi javnog novca\nCvijanović i ambasador Nelson na sastanku u Banjaluci


Obzirom da je najavljena obavezna vakcinacija za posebnu grupu zaposlenih, počelo je da se priča zbog čega ona druga grupa još uvek ne podleže obaveznoj vakcinaciji i pored toga što se izlaže velikom riziku. Za sada, vatrogasaci i negovatelji imaju obavezu vakcinacije, dok trenutno zakon ne utiče na ljude koji sprovode zakon. Na društvenim mrežama su se pojavili komentari da u slučaju pobune policije i vojske to može biti veoma veliki problem za državu.\nPolicijski službenici i žandarmi nisu u ,,istoj situaciji” kao ,,osoblje koje radi na mestima na kojima je potrebna zdravstvena propusnica za korisnike”, reklo je Ministarstvo unutrašnjih poslova listu Parisien. Dok će oni proveravati pravilnosti zdravstvenih karti zaposlenih u pojedinim ustanovama, i ukoliko dođe do nepravilnosti, biće u obavezi da plate novčanu kaznu.\nU ovom mediju su takođe podsetili da su policijski službenici jedna od izloženih profesija koja je imala prioritetni pristup vakcinaciji od aprila. Agenti stariji od 55 godina imali su posebno pristup namenskim slotovima, prenosi CNEWS. Zašto u tom slučaju i za njih nije uvedena obavezna vakcinacija ostaje da se nagađa?


4 primera odlično brendiranog sadržaja - Telegraf.rs\n23/07/18 | 10:25\nLekcije koje će vam pomoći da prevaziđete tradicionalne alate\nNapredak tehnologije svakako je doneo unapređenje na svim poljima, pa tako i u oglašavanju.\nMeđutim, iako je sve veći broj kanala na kojima bi brendovi mogli da plasiraju svoje poruke, sve je više i načina na koje ljudi izbegavaju reklame. Bilo da je reč o „premotavanju” uz pomoć uređaja za digitalizaciju ili o različitim blokatorima digitalnih oglasa, ono što je sigurno jeste to da je ljudima dosta oglasa i da žele da pronađu način da ih zaobiđu.\nTu kreativnost oglašivača dolazi do izražaja, jer se neke reklame ipak rado gledaju. Jedan od načina na koji se poruke ipak mogu plasirati jeste brendiranje sadržaja koje će potencijalni klijenti gledati. Ukoliko nemate ideju kako to da učinite, evo nekoliko dobrih primera koje biste mogli da sledite.\nUkoliko niste i sami korisnik, verovatno ste bar čuli za Netflix, popularnu aplikaciju koju možete da instalirate na svoj pametan TV ili neki od uređaja koji podržavaju internet-konekciju. Uz pomoć ove aplikacije imaćete pristup neverovatno velikom broju serija, filmova, dokumentarnih sadržaja i muzičkih programa.\nTrenutno je jedna od najpopularnijih serija u okviru ove aplikacije „Narandžasta je novo crna”, koja govori o zatvorenicama u ženskom zatvoru. Njihova ideja bila je da plasiraju i sponzorišu opsežan tekst o stanju u ženskim zatvorima, intervjue sa ovim ženama, fantastične video-sadržaje koji prate priču i informacije koje vam mogu pomoći da steknete kompletnu sliku. Malo je reći da je ovaj poduhvat bio uspešan.\nOK Go je bend nastao u Čikagu koji se bavi alternativnim muzičkim pravcima i poznat je širom sveta po kreativnim i zanimljivim video-spotovima koje prave za svoje pesme. U jednom od spotova oni formiraju različite oblike i voze se monociklima proizvedenim u pogonima Honde koji predstavljaju revoluciju u samobalansirajućim vozilima.\nU spotu se ne spominje ime brenda, ali je video-spot na YouTubeu linkom povezan sa sajtom na kome se mogu videti snimci o samom snimanju kao i dodatne informacije o monociklima. Istraživanja su pokazala da je ovaj poduhvat podsticajno delovao na imidž i ugled Honde u javnosti.\nKozmetički brend Dove je poznat širom sveta po svojim kampanjama koje promovišu stvarne žene, prelepe takve kakve jesu, bez obrađivanja fotografija i bez profesionalnih foto-modela.\nKako bi zadržali ovaj imidž, marketinški stručnjaci ovog brenda kreirali su video-materijal koji je ubrzo postao viralan. U njemu su okupili grupu žena, a potom jednu po jednu izdvajali u prostoriju sa čovekom koji se bavi crtanjem foto-robota kako bi im opisale prvo sebe, a potom i jednu od osoba koje su upoznale.\nRezultati su bili fantastični, budući da je svaka žena videla sebe kao mnogo ružniju nego što jeste, a drugu kao daleko lepšu nego što ona sebe vidi. Poruka ove divne priče bila je da su sve žene prelepe na svoj način, a Dove se još jednom pokazao kao brend sa stabilnim imidžom.\nOvo su samo neki od sjajnih primera dovitljivih brend menadžera koji su shvatili da je marketing mnogo više od jednog uređaja, jednog kanala komunikacije i jednog materijala za oglašavanje.\nDa biste i sami mogli da sagledate mogućnosti koje vam ova struka nudi, morate da posedujete bar osnovna znanja o oglašavanju. Zato upišite obuku za menadžment u marketingu i saznajte sve što je potebno o zanimljivim trikovima, tehnikama i načinima da se dopadnete svojoj ciljnoj grupi.\nUpravo je srušen najveći mit u koji veruju svi koji su kupili iPhone


Bajke - Blic Online\nNa Trgu otvorenog srca predstave, klovnovi i bajke\n"Blic" vam poklanja bajke i knjigu o životu Vasilija Ostroškog\nDopunite svoju biblioteku sa poklon knigama u "Blicu" ovog ponedeljka i utorka.\nNemački carinici pronašli kokain u knjigama bajki\nNemački carinici pronašli su 400 grama kokaina sakrivenog u knjigama bajki koje su poslate iz Urugvaja. Carina aerodroma u Frankfurtu saopštila je danas da je droga pronađena nakon rendgenskog snimanja paketa u kojem su bile dve knjige bajki na španskom jeziku.\nNa Festivalu ruskog filma 100 projekcija na 10 lokacija\nPeti Festival ruskog filma u Srbiji, pod nazivom "Bajke detinjstva", svečano je otvoren danas u Dvorani kulturnog centra Beograda. Festival će trajati do 15. septembra, a održaće se na deset lokacija u gradu.\n"Hrabri krojač" na poklon svim čitaocima "Blica" od ponedeljka\nNarednog ponedeljka samo uz "Blic" savladajte džinove i ispratite hrabrog krojača na putu da osvoji kraljevu kćer.\nŽONGLERI, KLOVNOVI, AKROBATE Od danas Trg bajki na Zvezdari sa bogatim programom\nŽongleri, akrobate, mađioničari, klovnovi samo su neki od animatora koji će dočekati mališane na drugoj po redu manifestaciji "Trg bajki" koja će od danas trajati punih mesec dana.\nDrugi deo „Avantura Trbe i Dugog“ u decembru: Zmaj se sprema za takmičenje za poslastičare\nNakon uspeha prve domaće ilustrovane bajke „Avanture Trbe i Dugog“, stiže drugi deo „Potraga za zmajospasom“ i to u decembru.\nPOKLON KOME SE SVAKO DETE OBRADUJE Najlepše bajke i slikovnice na dodatnom popustu!\nDiznijeve bajke ulepšavaju detinjstvo mnogim generacijama decenijama unazad. Dobro poznate likove pronaći ćete u jedinstvenoj kolekciji od trideset originalnih, predivno ilustrovanih slikovnica koje će vaša deca odmah zavoleti.


Srbija i Iran — u pravcu jačanja ekonomske saradnje - 03.08.2015, Sputnik Srbija\nŠef srpske diplomatije Ivica Dačić zahvalio se na principijelnoj poziciji Irana kada je u pitanju nepriznavanje jednostrano proglašene nezavisnosti Kosova i... 03.08.2015, Sputnik Srbija\npolitika, vesti, iran, srbija, ivica dačić, muhamed džavad zarif, ekonomija\n19:05 03.08.2015 (Osveženo: 00:53 26.08.2021)\n© Foto : MSP/SPSMinistar spoljnih poslova Ivica Dačić u poseti Iranu, sa ministrom inostranih poslova Islamske Republike Iran Muhamedom Džavadom Zarifom.\nŠef srpske diplomatije Ivica Dačić zahvalio se na principijelnoj poziciji Irana kada je u pitanju nepriznavanje jednostrano proglašene nezavisnosti Kosova i Metohije. Moguće proširenje ekonomske saradnje Irana i Srbije.\nPrvi potpredsednik Vlade Srbije i ministar spoljnih poslova Ivica Dačić sastao se prvog dana posete Iranu sa ministrom inostranih poslova Islamske Republike Irana Muhamedom Džavadom Zarifom.\nŠef srpske diplomatije čestitao je kolegi na postignutom Sporazumu o iranskom nuklearnom programu i izrazio želju za unapređenjem prijateljskih odnosa dve zemlje u svim oblastima.\nDvojica ministara su izrazili interes za intenziviranjem političkog dijaloga na visokom i najvišem nivou, kao i organizacijom političkih konsultacija na nivou pomoćnika ministra.\nKako se navodi u saopštenju, dve strane su podelile spremnost za sveobuhvatnim konsultacijama na bilateralnom i multilateralnom planu.\nUtvrđeno je da ekonomska saradnja ima potencijala za dalje unapređenje, te je razmatrana mogućnost organizacije biznis foruma koji bi doprineo razvoju bilateralne saradnje. U septembru će Srbiju posetiti ekonomska delegacija iz Irana.\nObostrano je izražena spremnost za rešavanjem jedinog otvorenog pitanja u odnosima dve zemlje, a to je dug „Jugoimport SDPR-a“.\nMinistar Dačić zahvalio je na principijelnoj poziciji Irana kada je u pitanju nepriznavanje jednostrano proglašene nezavisnosti Kosova i Metohije. Iranska strana je istakla da njihovo postavljanje u odnosu na KiM predstavlja jedan od osnovnih principa u spoljnoj politici Irana, a to je racionalno postupanje na osnovu međunarodnog prava.\nBilo je reči i o energetskoj bezbednosti, kao i o pitanju ljudskih prava.\nDvojica ministara su se složila da bi trebalo ići u pravcu potpune vizne liberalizacije za državljane Srbije i Irana. Planirani su i sastanci sa predsednikom Irana dr Hasanom Ruhanijem, predsednikom Konsultativne skupštine Irana Alijem Laridžanijem.\nDelegacija Srbije susrešće se i sa Ali Akbar Velajatijem, političkim savetnikom vrhovnog lidera Iranske islamske revolucije Alija Hamneja, kao i sa ministrom industrije, rudarstva i trgovine Muhamedom Rezom Nematzadehom.


Vesti iz BCBP, Novi gostujući istraživač BCBP je zainteresovan za odnos Srbije i NATO\nVaša lokacija / Beogradski centar za bezbednosnu politiku / Aktivnosti / Vesti iz BCBP / Novi gostujući istraživač BCBP je ... /\nKao gostujući istraživač BCBP, Duro će sprovoditi istraživanje o bilateralnoj odbrambenoj saradnji između Srbije i NATO.\n“Tokom boravka u Beogradu, sprovešću istraživanje koje će biti kombinacija ispitivanja javno dostupnih dokumenata i intervjuisanja ljudi zaduženih za odnose sa NATO, kao i drugim informisanim osobama iz civilnog i akademskog sektora. Planirano je da prvi nacrt rada bude gotov u roku od mesec dana od početka razmene”, rekao je Duro.\nFoto Duro je diplomirao na “Skenderbeg” Vojnoj Akademiji u Tirani 1981. Nedavno je završio doktorske studije na Akademiji za odbranu u Tirani, sa disertacijom čiji je fokus bio na poboljšanju planiranja odbrane Albanskih vojnih snaga. Tokom tridesetogodišnje vojne karijere, Duro je bio na raznim pozicijama, od nivoa kompanija do divizija. Poslednje dve godine vojne karijere, do penzionisanja u septembru 2012, bio je na poziciji direktora politika u albanskom Ministarstvu odbrane. Na ovoj poziciji, učestvovao je u pripremi mnogih strateških dokumenata, kao i u izradi izveštaja za NATO, u okviru Akcionog plana za članstvo.\nUbrzo nakon povlačenja iz službe, pridružio se Institutu za demokratiju i posredovanje iz Tirane (IDM), gde je uključen u sprovođenje nekoliko projekata, koji se odnose na proučavanja i pružanja podrške demokratizaciji i evropeizaciji institucija bezbednosnog sektora u Albaniji.\nDuro je angažovan u BCBP kroz program razmene koja je deo projekta „Forum za bezbednosna istraživanja Beograd-Priština-Tirana" koji se realizuje uz podršku Ministarstva inostranih poslova Norveške.\nIzveštaju doprinela stažistkinja BCBP Tijana Jakišić.\nPovezane teme:Forum za bezbednosna istraživanja, gost, istraživač, Srbija i NATO


Euleks: Panteliću devet godina zbog pranja novca\nSRPKINJA NAPRAVILA HAOS U VOZU U NEMAČKOJ: Posvađala se s mladićem oko 10\t281\n20.09.2012. 17:37h 30.07.2016. 12:06h\nPresudu je izreklo sudsko veće sastavljeno od dvoje Euleksovih sudija i jednog lokalnog sudije, a većem je predsedavao Euleksov sudija iz Okružnog suda u Kosovskoj Mitrovici\nBEOGRAD - Sudsko veće Euleksa u Kosovskoj Mitrovici osudilo je Jevru Pantelića na devet godina zatvora zbog pranja novca, organizovanog kriminala i neovlašćenog držanja i upotrebe oružja, saopštio je Euleks.\nPantelić je oslobođen optužbi za krijumčarenje robe, utaju poreza i izbegavanje plaćanja carine. Sud mu je izrekao i novčanu kaznu od 2.000 evra, a oduzeti su mu pištolj i municija, dva automobila i 14.000 evra, koji su zaplenjeni kada je uhapšen 17. maja 2011. godine.\nPresudu je izreklo sudsko veće sastavljeno od dvoje Euleksovih sudija i jednog lokalnog sudije, a većem je predsedavao Euleksov sudija iz Okružnog suda u Kosovskoj Mitrovici.\nOptužnicu je zastupao Euleksov tužilac iz Kancelarije Specijalnog tužilaštva Kosova.\nŽitelji Ibarskog Kolasina su od hapšenja Pantelića, 17. maja 2011. godine, organizovali blokade puteva i protestne šetnje i tražili da on bude pušten iz pritvora i prestanak kontrole robe na prelazu Banje, kao i premeštanje kontrolnog punkta iz Brnjaka na deo magistralnog puta izmedu srpskog sela Zupče i albanskog Košutovo, kako bi se kontrolisala koja roba ide južno od Ibra, a koja ostaje na severu Kosova.\nBeogradski nedeljnik Novi magazin objavio je 25. januara u tekstu o organizovanom kriminalu na Kosovu da je Pantelić bivši policajac koji je 1999. godine "otkrio mogućnosti nedozvoljenog poslovnog angažmana" i da je saradnik uhapšenog Zvonka Veselinovića, koji je pod istragom srpskog Tužilaštva za organizovani kriminal.


U opštini Barajevo treće po redu igralište predato najmlađima na korišćenje - GEM info\nU opštini Barajevo treće po redu igralište predato najmlađima na korišćenje\n12. juna 2020. Redakcija 0 Comments Barajevo, bata adamovic, igraliste za decu, opstina barajevo\nZavršeni su radovi na postavljanju dečijeg igrališta u Maniću, te je tako u opštini Barajevo treće po redu igralište predato najmlađima na korišćenje. Ovo igralište, kao i prethodna dva, izgrađeno je po najvišim standardima i u skadu sa novim propisima o bezbednosti dečijih igrališta.\nIgralište je opremljeno najmodernijim spravama sa sigurnosnom gumenom podlogom i ogradom, kako bi mališani bili zaštićeni u potpunosti.\nPredsednik GO Barajevo je izjavio da je izuzetno zadovoljan što je ovoga puta dečije igralište postavljeno u Maniću, jer u južnim delovima opštine nije bilo puno ulaganja i to će u narednom periodu biti prioritet.\nSmatram da su u vremenu interneta i mobilnih telefona, boravak na otvorenom i fizička aktivnost, kako u fizičkom, tako i intelektualnom smislu, veoma bitni u razvoju svakog deteta i to je upravo ono zbog čega smo odlučili da svaka mesna zajednica dobije, najmanje po jedno igralište. Do kraja godine biće postavljeno još sedam igrališta, a ostatak početkom iduće godine.\nKao što sam već rekao činimo sve da Barajevo bude lepše mesto za život – izjavio je predsednik Adamović.\nShare the post "U opštini Barajevo treće po redu igralište predato najmlađima na korišćenje"\n← Udruženje građana žrtava nasilja “Hajr“ otvorilo kancelariju u Lajkovcu\nPoložen kamen temeljac za izgradnju sportske hale u Barajevu →


Tanjug 23. maja 2021. 13:24\nTIRANA – Nizu navodnih non-pejpera kojima se nudi rešenje za kosovsko pitanje, portal „Albanija post“ dodaje još jedan u kojem se, pored ostalog, predviđa autonomija za sever Kosova, uz očekivanje da dijalog Beograda i Priština treba da rezultira pravno obavezujućim sporazumom po kojem će „strane međusobno komunicirati kao nezavisne, suverene i ravnopravne države“.\nU non-pejperu koji, kako se navodi, predstavlja „francusko-nemačku inicijativu“, piše da bi prvi sastanak predsednika Srbije Aleksandra Vučića i kosovskog premijera Aljbina Kurtija, u organizaciji visokog predstavnika Evropske unije za spoljnu politiku i bezbednost Žozepa Borelja, trebalo da bude održan u junu u Parizu.\nCeo proces, koji navodno ima podršku Evropske unije i SAD, trebalo da se završi do kraja februara 2022. godine.\n„Albanijan post“ ne navodi izvor preko kojeg je došao do navodnog non-pejpera, ali objavljuje fotografiju tog dokumenta.\nU tekstu se kaže da obe strane „treba da preduzmu aktivnosti na izmenama Ustava i zakona kako bi bila omogućena primena pravno obavezujućeg sporazuma“.\nPomenuti non-pejper predviđa autonomiju za sever Kosova sa proširenom samoupravom i sopstvenim institucijama, formiranje Zajednice srpskih opština koja bi imala potpunu nadležnost u području ekonomskog razvoja, obrazovanja, zdravstva, urbanog i ruralnog planiranja i, kao i privilegovan status Srpske pravoslavne crkve i neprikosnovenost njene imovine.\nAutonomni okrug Severnog Kosova zamišljen je kao posebna administrativna jedinica regionalne samouprave sa pravom usvajanja zakonodavstva u regionalnoj ekonomiji, finansijama, imovini, infrastrukturi, kulturi, obrazovanju, zdravstvu, socijalnoj zaštiti, pravdi i evropske saradnje, u skladu sa zakonima i Ustavom Kosova.\nU tački koji se odnosi na status srpske crkve, ističe se da Srpsku pravoslavnu crkvu i njenu unutrašnju organizaciju treba priznati kao „samoupravnu organizaciju političkog i ustavnog sistema Kosova, a vlasništvo treba da bude neprikosnoveno i da uživa privilegovan status“.\nAutori teksta smatraju da bi „pravoslavnu crkvu na Kosovu, kao suštinski deo Srpske pravoslavne crkve, u skladu sa ustavnim promenama, trebalo bi da vodi patrijarh Srpske pravoslavne crkve“, koji bi, kako navode, trebalo da ima sedište u Pećkoj patrijaršiji.\nZaštićene zone, dodaje se, biće proširene na više od 40 ključnih verskih i kulturnih lokacija.\nPredviđeno je i stvaranje ekonomske zone kao podsticaj ekonomskog razvoja sa obe strane granice „zasnovanog na konceptu Evropske regije, koja bi se protezala na region Kosovske Mitrovice i Novog Pazara“.\nKada je reč o delovanju na međunarodnoj sceni, predviđa se da obe strane nastave da poštuju prihvaćeni moratorijum, odnosno da „Srbija poštuje status kvo kada je reče o međunarodnim priznanjima koje je dobilo Kosovo“, dok se od Prištine očekuje da Beogradu ne uvodi nikakve trgovinske barijere.\nU tekstu se navodi da će potpisivalnjem sporazuma obe strane „u skladu sa međunarodnim pravom, poštovati suverenitet, teritorijalni integitet i nezavisnost druge strane“.\nU dokumentu se navodi da će EU u ime obe strane „angažovati nezavisno telo koje će podržati proces definisanja granica“.\nU dokumentu piše da inicijativa Nemačke i Francuske za cilj ima „normalizaciju odnosa Srbije i Kosova“, koja će biti zasnovana na osnovu mandata Generalne skupštine UN.\nKako se dodaje, postizanje sporazuma između dve strane je od strateškog značaja za Evropsku uniju i obe strane će se rukovoditi ciljevima i principima utvrđenim Poveljom Ujedinjenih nacija.


MAĐARSKA PREOKRENULA PROTIV ISLANDA: Slavila i Slovačka | Novosti.RS\nFudbalske reprezentacije Mađarske (2:1) i Slovačke (1:2)igraće na Evropskom prvenstvu.\nIsland je vodio u Budimpešti od 11. minuta. Tada je Gilfi Sigurdson izveo slobodan udarac, ne tako snažno i precizno, ali se lopta izmigoljila iz ruku golmana Gulačija i završila u mreži.\nSve do 88. minutu izgledalo je da će taj gol odvesti Island na EURO, onda je usledio preokret.\nMeđutim, tada su gosti napravili prvu ozbiljnu grešku u odbrani, odbili loptu do Nega, a fudbaler Fehervara je smetio iza leđa Haldorsona.\nU drugom minutu sudijske nadoknade napadali su Ostrvljani, usledio je kontra napad, Soboslai je vukao loptu od centra, a kada je stigao na dvadeset metara od gola gostiju poslao je precizan udarac u sam levi donji ugao.\nSlovaci su posle 120 minuta igre slavili pobedu u Belfastu protiv Severne Irske 2:1 i kompletirali listu učesnika, posle Severne Makedonije, Mađarske i Škotske.\nPosle velike greške na sredini terena Kucka je stigao do lopte i stuštio se ka golu domaćina i zatresao mrežu Iraca u 17. minutu. Imali su domaći veliku šansu preko Mekgina posle desetak minuta, ali je Rodak dobro intervenisao. Mogao je da izjednači i Vašington na početku drugog poluvremena, ali je Rodak ponovo bio na visini zadatka.\nIzjednačenje je usledilo u trenutku kad ga je malo ko očekivao. U 88. minutu napad Severne Irske tekao je po desnoj strani, lopta je upućena u peterac, a Milan Škirnjar je u pokušaju da zaštiti svoj gol, ubacio loptu u mrežu. Usledili su produžeci, opet su Irci imali dobru šansu, pokušao je Laferti, međutim Rodak je opet bio fantastičan. Slovaci su taj promašaj kaznili u 110. minutu, rezervista Duris se odlučio za udarac sa distance i prevario golmana domaćih. Poslednju šansu da izbore bar penale Severni Irci su imali u poslednjem minutu produžetka, DŽoni Evans je tukao glavom, ali je junak još jednom bio golman Marek Rodak.\nFudbalska reprezentacija Mađarske Fudbalska reprezentacija Islanda fudbal Fudbalska reprezentacija Slovačke\npola evrope se kvalifikovalo samo ne i mi "mucenici"......


11.06.2012. VEST – Čišćenje\nU Akciji "Očistimo Srbiju 2012." u opštini Sokobanja učestvovalo je 1.420 volontera, sakupljeno je 559 džakova sa smećem odnosno oko 8 metara kubnih otpada koji je prikupljen mehanizacijom, saznajemo od Ružice Jocić, lokalnog koordinatora akcije. Akcija je počela u subotu, 9. juna u 9 časova, a čišćenje je trajalo do 12 časova. Nakon toga vozila JKP Napredak krenula su da sakupljaju smeće, tako da je akcija završena u 17 časova. U odnosu na prošlu godinu, ove godine bilo je mnogo manje otpada, obzirom da je u predhodnom periodu čišćen velliki broj lokacija uz pomoć Ministarstva životne sredine, rudarstva i prostornog planiranja.


DO GOČA I KOPAONIKA - PREKO PREČE, NAOKOLO BLIŽE · Kraljevo.online\nNASLOVNA VESTI DO GOČA I KOPAONIKA – PREKO PREČE, NAOKOLO BLIŽE\nZbog rekonstrukcije puta, do Goča samo preko Vrnjačke Banje, a do Kopaonika preko Brzeća ili Rudnice\nZbog asfaltiranja saobraćajnice, deonica puta Beranovac – Goč, biće obustavljena za saobraćaj, u ponedeljak, utorak i četvrtak (12. 13. i 15. aprila).\nU toku je nastavak kompletne sanacije puta ka Goču u dužini od 4 kilometra i 400 metara. Radove izvode Preduzeće za puteve “Novi Pazar”, koje moli građane na razumevanje jer će povremeno, u danima kada se put bude asfaltirao, saobraćaj biti potpuno obustavljen.\nI pojedine deonica puta od Jošaniče Banje do Kopanika, do jeseni će biti kompletno rekonstruisane, pa je do 1. novembra na snazi obustava saobraćaja.\nPo programu sanacije koje takođe izvode ekipe Preduzeće za puteve “Novi Pazar”, biće rekonstruisano 15,5 km i to deonice Đorov most – Gvozdac i Kadijevac – Kopaonik ,a investitor radova je JP „Putevi Srbije“.\nAlternativni putni pravci za Kopaonik su Kraljevo – Brus – Brzeće – Kopaonik ili Kraljevo – Raška – Rudnica – Kopaonik.


Riječ je o amandmanima koje smo ranije predložili, a koji će se naći na idućoj sjednici koja je zakazana za 9. decembar – rekao je Magazinović.\nOglasio se lider PDP-a Branislav Borenović , rekavši da prijedlog neće dobiti njihovu podršku:\nAmandmani SDP na Ustav BiH su apsolutno neprihvatljivi i nepotrebni. Jasno je da prijedlozi o uvođenju “predsjednika, potpredsjednika i premijera BiH” neće dobiti našu podršku u Parlamentu BiH. A prijedlog o povećanju broja poslanika u ovoj ekonomskoj besparici je “no comment” – napisao je Borenović na Twitteru.\nPredsjedavajuća Kluba poslanika SNSD-a u Predstavničkom Snježana Novaković Bursać, SDP-ov prijedlog ocijenila je apsurdnim- i poručila da nema šanse da budu usvojeni.\nTags\t#aprilski paket\t#PSBiH\t#sdp


EU zabrinuta zbog napada na Jankovića\nZabrinuti smo nedavnih tvrdnji iz Srbije da Saša Janković, zaštitnik građana, tokom obavljanja svojih zakonom propisanih dužnosti ugrožava nacionalnu bezbednost.\nKocijančić: Ombudsman ima važnu ulogu\nTo za „Blic“ kaže Maja Kocijančić, portparolka Evropske komisije za susedstvo i proširenje.\nKocijačićeva je ovo navela u odgovoru na naše pitanje kako zvanični Brisel gleda na otvorene napade na Jankovića, odnosno na odbijanje Ministarstva odbrane da ombudsmanu dostavi tražena dokumenta o incidentu tokom Parade ponosa 28. septembra.\n- EU očekuje od svih vladinih institucija da u potpunosti sarađuju sa nezavisnim regulatornim telima, uključujući ombudsmana i da im pomažu u obavljanju zakonom propisanih zaduženja. Mi ćemo nastaviti da nadgledamo ovu oblast u okviru Poglavlja 23 pregovora o pridruživanju Srbije EU - objašnjava Kocijančić.\nOna dodaje da nezavisne regulatorne institucije igraju važnu ulogu u svakom demokratskom društvu i da imaju ključnu ulogu u reformama koje Srbija preduzima.\n- Ombudsman posebno ima bitnu ulogu po Ustavu da prati i ocenjuje odgovornost vladinih tela, uključujući i ona u bezbednosnom sektoru, kako bi osigurao da se prava građana pošttuju - zaključuje Kocijančić.


I u svom današnjem izdanju, tabloid „Srpski telegraf“ objavio je informaciju koja nanosi ogromnu štetu maloletnom licu i koja je i juče izazvala veliko uznemirenje javnosti. Ovo potvrđuje opravdanost pretpostavke da je njihovo takozvano izvinjenje bilo neiskreno, lažno i licemerno, te da beskrupulozno nastavljaju sa svojim medijskim zločinjenjem.\nUpornost „Srpskog telegrafa“ u ponavljanju inkriminisanih radnji zahteva snažnu reakciju svih nadležnih državnih organa i najšire javnosti. Zloupotrebi medija mora se stati na put svim raspoloživim zakonskim sredstvima i odgovornim društvenim postupanjem.\nVreme: Ministarstvo se dodvorava tabloidima\nIzveštavanje o deci Ministarstvo kulture i informisanja Srpski telegraf Tabloidi\n← Komlen Nikolić smatra da su tekstovi tabloida o otmici devojčice nagađanje\nLucić i dalje ne da mira nacionalistima: Dve godine od smrti legendarnog novinara →


Iako se "šuškalo" da bi mogao da karijeru nastavi u Pari Sen Žermenu ili da se vrati u Real Madrid, po poslednjim informacijama, do povratka bi moglo da dođe, ali ne u špansku prestonicu, već Mančester.\nOvo je glavna tema medija u Italiji i Engleskoj, pa tako "Gazeta delo sport" prenosi da je Portugalac spreman da prihvati manju platu od one koju ima u Torinu, kako bi obukao dres "crvenih đavola".\nKristijano Ronaldo u dresu Mančester junajteda\nJuventus bi prema navodima ovog lista bio spreman da "kaže da", za 30 miliona evra, jer u klubu žele da rasterete budžet, jer Ronaldova plata iznosi 31 milion evra po sezoni. Za Junajted je to svakako previše novca, klub je spreman da mu ponudi polovinu te sume, dok bi Ronaldo pristao na umanjenje od 30 posto, pa će verovatno "crveni đavoli" morati dodatno da odreše kesu, ukoliko žele da ga angažuju. Takođe, Juventus je želeo da u transfer uključi i Pola Pogbu, ali Junajted ne želi da pusti veznog igrača.\nKako prenose mediji iz Engleske, agent Žorž Mendeš koji brine o Ronaldovoj karijeri, već je započeo razgovore sa kluboim.\nRonaldo na leto ulazi u poslednju godinu ugovora sa Juventusom, sa kojim nije imao uspehe kakvi su se očekivali, posebno u Ligi šampiona, gde je "stara dama" dva puta ispala u osmini finala, a jednom u četvrtfinalu, i to od Ajaksa, Porta i Liona. Juventus će ove sezone ostati i bez titule posle devet godina, pa očigledno želi novi izazov i novog lidera.\nPodsetimo, Kristijano je za Mančester junajted igrao od 2003. do 2009. godine, u klub je stigao iz Sportinga, dok je kasnije prešao u Real Madrid za 80 miliona funti. Za "crvene đavole" je odigrao 196 utakmica i postigao 84 gola, 2008. godine je osvojio Ligu šampiona i tada je proglašen za najboljeg fudbalera Evrope.


Dok su igrači evocirali uspomene na najuspešniju sezonu u klupskoj istoriji, uz želje za narednu godinu, pauze su bile rezervisane za tri nastupa.\nZvezdine čirlidersice, koje stalno nastupaju u pauzama na mečevima crveno-belih, još jednom su zablistale u prazničnom duhu.\nPosle njih je basketaš Triki pokazao raskošan repertoar svojih trikova, a bilo je mesta i za solo plesnu tačku.\nZa iznenađenje su bile zadužene košarkašice Zvezde, koje su otpevale pesmu "Dobro znaj da uvek tu sam ja".\nIgrači nemaju vremena za praznike, jer ih već u nedelju očekuje meč ABA lige sa Tajfunom, pa povratak iz Slovenije i put u Istanbul, jer 30. decembra gostuju Efesu na startu top 16 Evrolige.


Ratni komandant sa Košara: Pretke nisam osramotio, potomci me se neće stideti – Visegradlive.com\nHome / Srbija / Ratni komandant sa Košara: Pretke nisam osramotio, potomci me se neće stideti\n2 sedmice ago\tSrbija 46 Views\n“Mi nemamo rezervne položaje”, slogan je graničnog bataljona u bici na Košarama, koja je postala simbol natčovečanske odbrane zemlje. Ratni komandant 53. graničnog bataljona u sastavu Prištinskog korpusa Vojske Jugoslavije, pukovnik Duško Šljivančanin, za Internet portal RTS-a govori o početku i kraju bitke u rejonu karaule Košare, koja je trajala 67 dana, a zvanično se završila na današnji dan pre 23 godine.\n“To je najkraća granica Srbije prema nekoj od susednih država – 115 kilometara, to je najkrvavija granica i na njoj se uvek ginulo i mučki ubijani naši vojnici od njenog nastanka – Boško Žilović, 1953. iz Čajetine, Dejan Radanović 1994. iz Novog Pazara, Mitar Vojinović i mnogi drugi”, podseća Šljivančanin.\nGranicu je obezbeđivao 53. granični bataljon sa devet stalnih i tri letnje karaule: karaula Kožnjar u blizini manastira Visoki Dečani, letnja karaula “Boško Žilović”, karaula “General Pavle Ilić”, letnja karaula Đeravica, karaula Košare (koja je dobila ime po selu u kome se nalazi), karaula Morina, “Mitar Vojinović”, karaula Deva, karaula Ćafa Prušit, karaula Goden, karaula “Dejan Radanović” i karaula Liken u podnožju planine Paštrik.\n“Nekada najčuvanija u Evropi, pa možda i u svetu, granica Albanije odjednom postaje najnečuvanija granica. U toku 1998. godine dogodilo se oko 130 graničnih incidenata koji su imali akt agresije. To znači da sa jedne teritorije na drugu teritoriju krene naoružana grupa”, dodaje Šljivančanin.\n“Primera radi, da se to desi u nekom delu Evrope, u roku od 24 sata zasedao bi Savet bezbednosti UN jer se radi o agresiji”, navodi Šljivančanin.\nBitka u širem rejonu karaula Košare, Morina, Đeravica i “Mitar Vojinović” predstavlja drugu fazu NATO agresije na našu zemlju.\n“Napad su izvele regrupisane snage armije Albanije i teroristi OVK, opremani i obučavani od strane zapadnih zemalja, pre svega SAD i Nemačke”, rekao je Šljivančanin.\n“Naše snage su bile dosta razvučene jer su pre toga bile angažovane u ugušenju oružane pobune, tako da se na državnoj granici našao samo granični bataljon sastavljen od vojnika na redovnom služenju vojnog roka”, kaže Šljivančanin.\nPripadnici 53. graničnog bataljona su, kako navodi Šljivančanin, primili taj prvi udar, “agresoru naneli gubitke, zaustavili ga na državnoj granici i omogućili dovođenje snaga iz dubine radi odbrane državne teritorije”.\n“Agresor je bezuspešno pokušavao da probije odbranu i u tome nije uspeo do kraja rata”, navodi dalje pukovnik.\n“Zatim tu je i 14. jun kada sam u blizini manastira Visoki Dečani formirao kolonu i krenuo prema centralnoj Srbiji”, kaže Šljivančanin.\n“Pretke nisam osramotio, potomci me se neće stideti”, zaključio je pukovnik Šljivančanin.\nNa osnovu poslednjih rezultata numeričkih klimatskih modela za sezonsku prognozu vremena, u Srbiji …


16-05-2019 07:06 Srbija Politika\nPredsednik Srbije Aleksandar Vučić i mitropolit crnogorsko-primorski Amfilohije Radović imali su veoma zanimljiv verbalni okršaj tokom prekjučerašnje sednice Sabora SPC.\nVučić i Amfilohije (Foto: Jutjub)\n- Rekao je da je sramota to što je predsednica Vlade lezbijka. Na to mu je Vučić opet vrlo mirno i staloženo odgovorio da neće da ulazi u privatna opredeljenja bilo koga, ali da je Ana Brnabić za ovu zemlju uradila mnogo više od onih koji su mitropolita na Cetinju pripremali za nastup na Saboru SPC. Svi su razumeli da je mislio na Đilasovog kuma Mlađu Đorđevića... - navodi sagovornik.\nPrimedbe na Vučićev govor na Saboru SPC i na njegovu politiku imao je i vladika raško-prizrenski Teodosije, ali te primedbe su više bile tehničke prirode.\n- Na kraju, i pored različitih stavova predsednika i pojedinih vladika, članovi Sinoda pozdravili su se bratski i srdačno.\nVladika Teodosije i predsednik čak su se i zagrlili - navodi izvor Informera.\nZvanično, niko juče ni u SPC ni u Predsedništvu nije hteo da komentariše ova saznanja.\nOtpuštena žena koja je za N1 rekla da joj je naređeno da dođe na Jutkin skup! Više o tome čitajte OVDE.


Ilić ličnom donacijom pomaže izgradnju temelja kuće za Tubonjiće - Glas Srpske\nSrna 24.01.2022 16:09\nBANjALUKA- Predsjednik Skupštine grada Banjaluka Mladen Ilić, koji je danas posjetio porodicu Tubonjić iz naselja Kola, rekao je da će ličnom donacijom pomoći izgradnju temelja njihove nove kuće, kako bi mala Milica, koja pati od cerebralne paralize, mogla da dobije svoju sobu.\n"Na inicijativu, da budem potpuno otvoren i medijskih radnika, koji su se posvetili ovom problemu, posjetio sam danas ovu porodicu", rekao je Ilić Srni.\nOn je istakao da je podržao udruženje "Mozaik prijateljstva" koje je dalo veliki doprinos i pomoć porodici Tubonjić i pokrenulo humanitarni broj 1434 za prikupljanje novca za izgradnju novog doma za ovu porodicu, koja živi u teškim uslovima.\n"Uvjerio sam se o kakvoj se situaciji radi, odnosno u kakvim uslovima i Milica i njeni roditelji žive i obećao ovu vrstu pomoći. Sigurno smo taj test humanosti dosta puta položili i vjerujem da ćemo i ovaj put", rekao je Ilić.\nOn je podsjetio da je do kraja januara aktivan humanitarni broj 1434 na koji građani mogu pozvati, ali i naglasio da i poslovni, privatni i svi ostali subjekti imaju mogućnost da uplate sredstva preko žiro računa i pomognu izgradnju novog doma za porodicu Tubonjić.\nIlić je rekao da porodica Tuboinjić živi u teškim uslovima i da je njihova borba nešto što svi trebaju da podrže.